2007R0423 — LT — 19.06.2010 — 009.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B TARYBOS REGLAMENTAS (EB) Nr. 423/2007 2007 m. balandžio 19 d. dėl ribojančių priemonių Iranui (OL L 103, 20.4.2007, p.1)

iš dalies keičiamas:





pataisytas:









▼B

TARYBOS REGLAMENTAS (EB) Nr. 423/2007

2007 m. balandžio 19 d.

dėl ribojančių priemonių Iranui







EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 60 ir 301 straipsnius, atsižvelgdama į 2007 m. vasario 27 d. Tarybos bendrąją poziciją 2007/140/BUSP dėl ribojančių priemonių Iranui ( 1 ), atsižvelgdama į Komisijos pasiūlymą, kadangi: (1) 2006 m. gruodžio 23 d. Jungtinių Tautų Saugumo Taryba priėmė Rezoliuciją 1737 (2006) (JTSTR 1737 (2006)), pagal kurią Iranas turėtų nedelsdamas sustabdyti visą su sodrinimu ir perdirbimu susijusią veiklą, taip pat visus su sunkiuoju vandeniu susijusių projektų darbus ir imtis tam tikrų veiksmų, kurių reikalauja Tarptautinė atominės energijos agentūros (TATENA) Valdytojų taryba ir kuriuos Jungtinių Tautų Saugumo Taryba laiko svarbiausiais siekiant sukurti pasitikėjimą, kad Irano branduolinės programos tikslas yra visiškai taikus. Siekdama įtikinti Iraną vykdyti šį privalomą sprendimą, Jungtinių Tautų Saugumo Taryba nusprendė, kad visos Jungtinių Tautų valstybės narės turėtų taikyti tam tikras ribojančias priemones. (2) Pagal JTSTR 1737 (2006) Bendrojoje pozicijoje 2007/140/BUSP numatomos tam tikros ribojančios priemonės Iranui. Šios priemonės apima importo ir eksporto apribojimus prekėms ir technologijoms, kurios galėtų prisidėti prie Irano veiklos, susijusios su sodrinimu, perdirbimu arba sunkiuoju vandeniu, arba prie branduolinių ginklų pristatymo sistemų kūrimo, draudimą teikti susijusias paslaugas, draudimą investuoti į tokias prekes ir technologijas, draudimą pirkti atitinkamas prekes ir technologijas iš Irano, taip pat asmenų, subjektų ir organizacijų, dalyvaujančių, tiesiogiai susijusių arba teikiančių paramą tokiai veiklai arba kūrimui, lėšų ir ekonominių išteklių įšaldymą. (3) Šios priemonės patenka į Europos bendrijos steigimo sutarties taikymo sritį, todėl siekiant, kad ekonominės veiklos vykdytojai visose valstybėse narėse jas taikytų vienodai, būtina priimti Bendrijos teisės aktą joms įgyvendinti Bendrijos mastu. (4) Šiuo reglamentu nukrypstama nuo galiojančių Bendrijos teisės aktų, kuriuose nustatytos bendrosios eksporto į trečiąsias šalis ir importo iš jų taisyklės, visų pirma nuo 2000 m. birželio 22 d. Tarybos reglamento (EB) Nr. 1334/2000, nustatančio Bendrijos dvejopo naudojimo objektų ir technologijos eksporto kontrolės režimą ( 2 ), kiek šis reglamentas taikomas tokioms pačioms prekėms ir technologijai. (5) Praktiniais sumetimais Komisijai turėtų būti suteikta teisė skelbti draudžiamų prekių ir technologijų bei jų pakeitimų sąrašą, kurį patvirtins Sankcijų komitetas arba Jungtinių Tautų Saugumo Taryba, ir keisti asmenų, subjektų ir organizacijų, kurių lėšos ir ekonominiai ištekliai turėtų būti įšaldyti, sąrašą remiantis Jungtinių Tautų Saugumo Tarybos ar Sankcijų komiteto priimtais sprendimais. (6) Dėl šio reglamento 7 straipsnio 2 dalyje nurodyto sąrašo nustatymo ir keitimo tvarkos Taryba turėtų pati naudotis atitinkamomis įgyvendinimo galiomis atsižvelgdama į JTSTR 1737 (2006) tikslus, t. y. apriboti Irano vykdomą padidintos rizikos technologijų, kuriomis remiamos jo branduolinės ir raketų programos, kūrimo veiklą ir veiklą, susijusią su padidinta platinimo rizika, kurią vykdo šias programas remiantys asmenys ar subjektai. (7) Valstybės narės turėtų nustatyti sankcijas už šio reglamento nuostatų pažeidimus. Numatytos sankcijos turėtų būti proporcingos, veiksmingos ir atgrasančios. (8) Siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti jo paskelbimo dieną, kadangi: PRIĖMĖ ŠĮ REGLAMENTĄ:







1 straipsnis

Šiame reglamente taikomi šie sąvokų apibrėžimai:

a) Sankcijų komitetas – Jungtinių Tautų Saugumo Tarybos komitetas, įsteigtas pagal JTSTR 1737 (2006) 18 dalį;

b) techninė pagalba – bet kokia techninė parama, susijusi su remontu, plėtra, gamyba, surinkimu, bandymu, technine priežiūra ar bet kokiu kitu techniniu aptarnavimu, teikiama instrukcijų, patarimų, mokymo, darbo žinių, įgūdžių perdavimo ar konsultacinių paslaugų forma; įskaitant žodinę pagalbos teikimo formą;

c) sąvoka „prekės“ apima objektus, medžiagas ir įrangą;

d) sąvoka „technologijos“ apima programinę įrangą;

e) investicijos – kapitalo dalies įmonėje įsigijimas ar jos padidinimas, įskaitant viso tokių įmonių kapitalo įsigijimą ir dalyvavimo teises suteikiančių akcijų bei vertybinių popierių įsigijimą;

f) tarpininkavimo paslaugos – asmenų, subjektų ir partnerysčių, veikiančių kaip tarpininkai, veikla perkant ir parduodant prekes bei technologijas ar rengiant jų perdavimą, derantis dėl sandorių, kurie gali būti susiję su prekių ar technologijų perdavimu, ar juos rengiant;

g) lėšos – finansinis turtas ir bet kokios rūšies nauda, įskaitant, tačiau tuo neapsiribojant: i) grynuosius pinigus, čekius, piniginius reikalavimus, įsakomuosius čekius, pinigines perlaidas ir kitas mokėjimo priemones; ii) indėlius finansų įstaigose arba kituose subjektuose, sąskaitų balansus, skolas ir skolinius įsipareigojimus; iii) viešai ir privačiai parduodamus vertybinius popierius ir skolos dokumentus, įskaitant vertybinius popierius ir akcijas, vertybinių popierių sertifikatus, obligacijas, vekselius, pažymėjimus akcijoms įsigyti nustatytu laiku ir nustatyta kaina, akcinių bendrovių obligacijas ir sutartis dėl išvestinių vertybinių popierių; iv) palūkanas, dividendus ar kitas pajamas už turtą ar vertę, priskaičiuojamą už turtą arba gaunamą už jį; v) kreditą, tarpusavio reikalavimo įskaitymo teisę, garantijas, įvykdymo pasižadėjimus/sutarties įvykdymo garantinius užstatus ar kitus finansinius įsipareigojimus; vi) akredityvus, važtaraščius, pardavimo sutartis; ir vii) dokumentus, patvirtinančius lėšų ar kitų finansinių išteklių nuosavybės teisę;

h) lėšų įšaldymas – bet kokios formos lėšų judėjimo, pervedimo, keitimo, naudojimo, galimybės pasinaudoti ar operavimo jomis pakeičiant jų dydį, sumą, vietą, nuosavybės teisę, valdymą, pobūdį, paskirtį arba atliekant kitus pakeitimus, kurie leistų naudotis lėšomis, įskaitant investicijų portfelio valdymą, uždraudimas;

i) ekonominiai ištekliai – bet kurios rūšies materialus ar nematerialus, kilnojamasis ar nekilnojamasis turtas, kuris nėra lėšos, tačiau gali būti panaudotas lėšoms, prekėms ar paslaugoms įsigyti;

j) ekonominių išteklių įšaldymas – draudimas naudoti ekonominius išteklius lėšoms, prekėms ar paslaugoms įsigyti bet kokiu būdu, įskaitant jų pardavimą, nuomą arba įkeitimą, tačiau tuo neapsiribojant;

k) Bendrijos teritorija – valstybių narių teritorijos, kurioms Sutartyje nustatytomis sąlygomis taikoma Sutartis, įskaitant jų oro erdvę;

▼M7

l) sutartis arba sandoris – neatsižvelgiant į taikytiną teisę sudaryti visų formų sandoriai, susidedantys iš vienos arba daugiau tarp tų pačių ar skirtingų šalių sudarytų sutarčių arba panašių įsipareigojimų; šiuo tikslu sudaryta sutartis apima teisiškai atskirus ar neatskirtus: įsipareigojimą, garantiją, žalos atlyginimo įsipareigojimą ar kreditą ir visas susijusias nuostatas, kylančias pagal sandorį ar susijusias su juo;

m) reikalavimas – reikalavimas dėl žalos atlyginimo ir kiti šios rūšies reikalavimai, pavyzdžiui, reikalavimas dėl kompensacijos ar dėl garantijos suteikimo, visų pirma reikalavimai pratęsti arba apmokėti įsipareigojimą, garantiją ar žalos atlyginimo įsipareigojimą, pirmiausia – finansinę garantiją ar finansinį žalos atlyginimo įsipareigojimą, neatsižvelgiant į tai, kokia būtų jų forma;

n) asmuo, subjektas arba organizacija Irane: i) Irano valstybė ar bet kuri šios valstybės viešosios valdžios institucija; ii) bet kuris Irano fizinis asmuo arba gyventojas; iii) bet kuris juridinis asmuo, subjektas arba organizacija, kurio pagrindinė buveinė yra Irane; iv) bet kuris juridinis asmuo, subjektas arba organizacija, kurią tiesiogiai arba netiesiogiai kontroliuoja vienas ar daugiau paminėtų asmenų ar organizacijų.

▼B

2 straipsnis

►M3 1. ◄ Draudžiama:

a) tiesiogiai arba netiesiogiai parduoti, tiekti, perduoti arba eksportuoti šias Bendrijos arba kitokios kilmės prekes ir technologijas bet kokiam Irane esančiam fiziniam arba juridiniam asmeniui, subjektui arba organizacijai arba jeigu jos skirtos naudoti Irane: i) visas prekes ir technologijas, įtrauktas į Branduolinės tiekėjų grupės ir Raketų technologijos kontrolės režimo sąrašus. Šios prekės ir technologijos išvardytos I priede; ii) kitas prekes ir technologijas, kurias Sankcijų komitetas arba Jungtinių Tautų Saugumo Taryba apibrėžė kaip prekes ir technologijas, kuriomis galėtų būti prisidedama prie Irano veiklos, susijusios su sodrinimu, perdirbimu arba sunkiuoju vandeniu, arba prie branduolinių ginklų tiekimo sistemų kūrimo. Šios prekės ir technologijos taip pat išvardytos I priede; ▼M7 iii) tam tikras kitas prekes ir technologijas, kuriomis galėtų būti remiama veikla, susijusi su sodrinimu, perdirbimu arba sunkiuoju vandeniu, arba branduolinių ginklų tiekimo sistemų kūrimas, arba veiklos, susijusios su kitomis sritimis, dėl kurių Tarptautinė atominės energijos agentūra (TATENA) išreiškė nuogąstavimus arba dar nepriėmė sprendimo, vykdymas. Šios prekės ir technologijos išvardytos IA priede. ▼B

b) sąmoningai ir apgalvotai dalyvauti veikloje, kurios tikslas arba poveikis yra apeiti a punkte minimą draudimą.

▼M3

2. Į I priedą neįtraukiamos prekės ir technologijos, nurodytos Europos Sąjungos bendrajame karinės įrangos sąraše ( 3 ).

▼B

3 straipsnis

1. Reikalaujama išankstinio leidimo tiesiogiai arba netiesiogiai parduoti, tiekti, perduoti arba eksportuoti II priede nurodytas Bendrijos arba kitokios kilmės prekes ir technologijas bet kokiam Irane esančiam fiziniam arba juridiniam asmeniui, subjektui arba organizacijai arba jeigu jos skirtos naudoti Irane.

▼M10

1.a Visam eksportui, kuriam pagal šį reglamentą reikia gauti leidimą, tokį leidimą suteikia valstybės narės, kurioje yra įsisteigęs eksportuotojas, kompetentingos institucijos laikydamosi 2009 m. gegužės 5 d. Tarybos reglamento (EB) Nr. 428/2009, nustatančio Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą ( 4 ) 11 straipsnyje nustatytų išsamių taisyklių. Leidimas galioja visoje Sąjungoje.

▼B

2. Į II priedą įtraukiamos kitos prekės ir technologijos, neįtrauktos į I priedą, kuriomis galėtų būti prisidedama prie veiklos, susijusios su sodrinimu, perdirbimu arba sunkiuoju vandeniu, prie branduolinių ginklų tiekimo sistemų kūrimo arba prie veiklos, susijusios su kitomis sritimis, dėl kurių Tarptautinės atominės energijos agentūra (TATENA) išreiškė nuogąstavimus arba dar nepriėmė sprendimo, vykdymo.

3. Eksportuotojai kompetentingoms institucijoms teikia visą atitinkamą informaciją, reikalingą jų paraiškoms dėl eksporto leidimo.

4. Kompetentingos valstybių narių institucijos, nurodytos III priede pateiktuose tinklalapiuose, nesuteikia leidimo parduoti, tiekti, perduoti arba eksportuoti į II priedą įtrauktų prekių arba technologijų, jeigu jos nustato, kad jų pardavimas, tiekimas, perdavimas arba eksportas prisidėtų prie vienos iš šių veiklos rūšių:

a) Irano veiklos, susijusios su sodrinimu, perdirbimu arba sunkiuoju vandeniu;

b) Irano branduolinių ginklų tiekimo sistemų kūrimo; arba

c) Irano veiklos, susijusios su kitomis sritimis, dėl kurių TATENA išreiškė nuogąstavimus arba dar nepriėmė sprendimo, vykdymo.

5. Kompetentingos institucijos, nurodytos III priede pateiktuose tinklalapiuose, vadovaudamosi 4 dalyje nustatytomis sąlygomis, gali panaikinti, sustabdyti, pakeisti arba atšaukti jau išduotą eksporto leidimą.

6. Jeigu jos atsisako suteikti leidimą arba jį panaikina, sustabdo, iš esmės apriboja ar atšaukia, valstybės narės laikydamosi 4 dalies nuostatų apie tai praneša kitoms valstybėms narėms ir Komisijai bei pasidalija atitinkama informacija, laikydamosi 1997 m. kovo 13 d. Tarybos reglamento (EB) Nr. 515/97 dėl valstybių narių administracinių institucijų tarpusavio pagalbos ir dėl pastarųjų bei Komisijos bendradarbiavimo, siekiant užtikrinti teisingą muitinės ir žemės ūkio teisės taikymą, nuostatų dėl tokios informacijos konfidencialumo ( 5 ).

7. Valstybė narė prieš išduodama eksporto leidimą, kurį iš esmės tokiems pat sandoriams atsisakė išduoti kita valstybė narė ar valstybės narės laikydamosi 4 dalies nuostatų ir kuriems draudimas tebegalioja, pirmiausia konsultuosis su valstybe nare ar valstybėmis narėmis, atsisakiusiomis jį išduoti, kaip nurodyta 5 ir 6 dalyse. Jeigu po tokių konsultacijų atitinkama valstybė narė nusprendžia suteikti leidimą, ji apie tai informuoja kitas valstybes nares ir Komisiją ir pateikia visą reikalingą informaciją, paaiškinančią tokį sprendimą.

4 straipsnis

▼M7

Draudžiama iš Irano įsigyti, importuoti ar transportuoti prekes ir technologijas, išvardytas I ir IA prieduose, neatsižvelgiant į tai, ar atitinkami objektai yra Irano kilmės ar ne.

▼M7

4a straipsnis

Siekiant užkirsti kelią I ir IA prieduose išvardytų prekių ir technologijų perdavimui, parašoma, kad prieš krovininių orlaivių ir prekybinių laivų, kuriuos kontroliuoja ar eksploatuoja Iran Air Cargo ir Islamic Republic of Iran Shipping Line, atvykimą ar prieš jų išvykimą atitinkamos valstybės narės kompetentingoms muitinės institucijoms būtų pateikta informacija apie visas į Bendriją įvežamas ar iš jos išvežamas prekes.

Prievolę prieš atvykimą ir prieš išvykimą pateikti informaciją, visų pirma terminus, kurių turi būti laikomasi, ir duomenis, kurie turi būti pateikti, reglamentuojančios taisyklės nustatytos 2005 m. balandžio 13 d. Europos Parlamento ir Tarybos reglamento (EB) Nr. 648/2005, iš dalies keičiančio Tarybos reglamentą (EEB) Nr. 2913/92, nustatantį Bendrijos muitinės kodeksą ( 6 ) ir 2006 m. gruodžio 18 d. Komisijos reglamento (EB) Nr. 1875/2006, iš dalies keičiančio Reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas ( 7 ), atitinkamose nuostatose dėl įvežimo ir išvežimo bendrųjų deklaracijų ir muitinės deklaracijų.

Be to, Iran Air Cargo ir Islamic Republic of Iran Shipping Line ar jų atstovai deklaruoja, ar prekėms taikomas Reglamentas (EB) Nr. 1334/2000 arba šis reglamentas, o jei reikalaujama pateikti šių prekių eksporto licenciją – nurodo šioms prekėms išduotos eksporto licencijos duomenis.

▼M8

Iki 2010 m. gruodžio 31 d. įvažiavimo ir išvažiavimo bendrosios deklaracijos ir šiame straipsnyje nurodyti reikalaujami papildomi duomenys gali būti pateikti raštu naudojant verslo, uostų arba transporto informaciją, jeigu joje yra reikalingi duomenys.

Nuo 2011 m. sausio 1 d. šiame straipsnyje nurodyti reikalaujami papildomi duomenys pateikiami raštu arba naudojant atitinkamai įvežimo ir išvežimo bendrąsias deklaracijas.

▼B

5 straipsnis

▼M7

1. Draudžiama:

a) tiesiogiai arba netiesiogiai teikti techninę pagalbą, susijusią su Europos Sąjungos bendrajame karinės įrangos sąraše nurodytomis prekėmis ir technologijomis bei su tame sąraše nurodytų prekių tiekimu, gamyba, technine priežiūra ir naudojimu, bet kuriam Irane esančiam fiziniam arba juridiniam asmeniui, subjektui arba organizacijai, arba jei visa tai skirta naudoti Irane;

b) tiesiogiai arba netiesiogiai teikti techninę pagalbą arba tarpininkavimo paslaugas, susijusias su I ar IA prieduose nurodytomis prekėmis ir technologijomis bei su I ar IA prieduose nurodytų prekių tiekimu, gamyba, technine priežiūra ir naudojimu, bet kuriam Irane esančiam fiziniam arba juridiniam asmeniui, subjektui arba organizacijai, arba jei visa tai skirta naudoti Irane;

c) teikti investicijas Irane esančioms įmonėms, gaminančioms Europos Sąjungos bendrajame karinės įrangos sąraše arba I priede nurodytas prekes ir technologijas;

d) tiesiogiai arba netiesiogiai teikti finansavimą arba finansinę pagalbą, susijusią su Europos Sąjungos bendrajame karinės įrangos sąraše ir I ar IA prieduose nurodytomis prekėmis ir technologijomis, visų pirma įskaitant dotacijas, paskolas ir eksporto kredito draudimą, skirtą jų pardavimui, tiekimui, perdavimui ar eksportui arba susijusios techninės pagalbos tiekimui bet kuriam Irane esančiam fiziniam arba juridiniam asmeniui, subjektui arba organizacijai, arba jei visa tai skirta naudoti Irane;

e) sąmoningai ir apgalvotai dalyvauti veikloje, kurios tikslas arba poveikis yra išvengti a–d punktuose nurodytų draudimų.

▼B

2. Norint teikti:

a) tiesiogiai ar netiesiogiai techninę pagalbą ar tarpininkavimo paslaugas, susijusias su II priede išvardytomis prekėmis ir technologijomis bei su šių objektų tiekimu, gamyba, priežiūra ir naudojimu, bet kokiam asmeniui, subjektui ar organizacijai Irane arba jei visa tai skirta naudoti Irane;

b) finansavimą Irane esančioms įmonėms, kurios gamina II priede išvardytas prekes ir technologijas;

c) finansavimą arba finansinę pagalbą, susijusią su II priede nurodytomis prekėmis ir technologijomis, visų pirma įskaitant dotacijas, paskolas ir eksporto kredito draudimą, kurie būtų skirti parduoti, tiekti, perduoti ar eksportuoti šiuos objektus arba tiesiogiai ar netiesiogiai teikti atitinkamą techninę pagalbą bet kokiam asmeniui, subjektui ar organizacijai Irane arba jei visa tai skirta naudoti Irane;

turi būti gautas atitinkamos valstybės narės kompetentingos institucijos leidimas.

3. Kompetentingos valstybių narių institucijos, kaip nurodyta 2 dalyje pateiktuose tinklalapiuose, nesuteikia leidimo II priede nurodytiems sandoriams, jeigu jos nustato, kad toks veiksmas prisidėtų prie vienos iš šių veiklos rūšių:

a) Irano veiklos, susijusios su sodrinimu, perdirbimu arba sunkiuoju vandeniu;

b) Irano branduolinių ginklų tiekimo sistemų kūrimo; arba

c) Irano veiklos, susijusios su kitomis sritimis, dėl kurių TATENA išreiškė nuogąstavimus arba dar nepriėmė sprendimo, vykdymo.

6 straipsnis

Kompetentingos valstybių narių institucijos, kaip nurodyta III priede pateiktuose tinklalapiuose, gali suteikti leidimą sandoriui, susijusiam su prekėmis ir technologijomis, pagalba, finansinėmis arba tarpininkavimo paslaugomis, nurodytomis 2 straipsnyje arba 5 straipsnio 1 dalyje, tokiomis sąlygomis, kurias jos laiko tinkamomis, jei Sankcijų komitetas iš anksto bei kiekvienu konkrečiu atveju nusprendžia, kad sandoris tikrai neprisidėtų nei prie technologijų kūrimo, kuriomis remiama Irano branduolinė veikla, susijusi su padidinta platinimo rizika, nei prie branduolinių ginklų pristatymo sistemų kūrimo, įskaitant tuos atvejus, kai tokios prekės ir technologijos, pagalba, finansavimo arba tarpininkavimo paslaugos teikiamos aprūpinimo maistu, žemės ūkio, medicinos ar kitais humanitariniais tikslais, jeigu:

a) prekių arba technologijų tiekimo arba pagalbos teikimo sutartyje yra tinkamos galutinio naudotojo garantijos; ir

b) Iranas, vykdydamas su branduolinių ginklų platinimu susijusią veiklą arba kurdamas branduolinių ginklų tiekimo sistemas, įsipareigojo nenaudoti atitinkamų prekių arba technologijų, arba, jei taikytina, atitinkamos pagalbos.

7 straipsnis

▼M7

1. Įšaldomos visos IV priede nurodytiems asmenims, subjektams ir organizacijoms priklausančios, jų turimos, jų valdomos arba kontroliuojamos lėšos ir ekonominiai ištekliai. Į IV priedą įtraukiami asmenys, subjektai ir organizacijos, kuriuos nurodė JT Saugumo Taryba arba Sankcijų komitetas pagal JT Saugumo Tarybos rezoliucijos 1737 (2006) 12 dalį ir JT Saugumo Tarybos rezoliucijos 1803 (2008) 7 dalį.

▼B

2. Įšaldomos visos V priede nurodytiems asmenims, subjektams ir organizacijoms priklausančios, jų turimos, jų valdomos arba kontroliuojamos lėšos ir ekonominiai ištekliai. Į V priedą įtraukiami į IV priedą neįtraukti fiziniai ir juridiniai asmenys, subjektai ir organizacijos, kai pagal Bendrosios pozicijos 2007/140/BUSP 5 straipsnio 1 dalies b punktą nustatoma, kad jie:

a) dalyvauja su branduolinių ginklų platinimu susijusioje Irano veikloje, yra tiesiogiai su ja susiję arba teikia paramą; arba

b) dalyvauja kuriant Irano branduolinių ginklų tiekimo sistemas, yra tiesiogiai su tuo susiję arba teikia paramą; arba

c) veikia a arba b punkte nurodyto asmens, subjekto arba organizacijos vardu arba nurodymu; arba

d) yra juridinis asmuo, subjektas arba organizacija, kurie priklauso arba kuriuos kontroliuoja, įskaitant neteisėtas priemones, a arba b punkte nurodytas asmuo, subjektas arba organizacija.

3. IV ir V prieduose nurodytiems fiziniams arba juridiniams asmenims, subjektams arba organizacijoms, arba jų naudai neleidžiama nei tiesiogiai, nei netiesiogiai naudotis jokiomis lėšomis arba ekonominiais ištekliais.

4. Draudžiama sąmoningai ir apgalvotai dalyvauti veikloje, kurios tikslas arba poveikis yra tiesiogiai arba netiesiogiai apeiti 1, 2 ir 3 dalyse minimas priemones.

8 straipsnis

Nukrypdamos nuo 7 straipsnio, kompetentingos valstybių narių institucijos, kaip nurodyta III priede pateiktuose tinklalapiuose, gali nutraukti tam tikrų lėšų arba ekonominių išteklių įšaldymą, jeigu laikomasi šių sąlygų:

▼M3

a) lėšos ar ekonominiai ištekliai teismo, administracine ar arbitražo tvarka yra sulaikyti, jeigu toks sulaikymas nustatytas iki tos dienos, kurią 7 straipsnyje nurodytą asmenį, subjektą ar grupę nurodė Sankcijų komitetas, Saugumo Taryba arba Taryba, ar dėl jų buvo priimtas teismo, administracinis ar arbitražo sprendimas, paskelbtas iki tos dienos;

▼B

b) lėšos arba ekonominiai ištekliai bus naudojami tik reikalavimams, kurių vykdymas užtikrintas tokiu turto sulaikymu arba kurie pripažįstami teisėtais tokiu sprendimu, tenkinti, laikantis galiojančiais įstatymais ir kitais teisės aktais, reglamentuojančiais tokius reikalavimus turinčių asmenų teises, nustatytų ribų;

c) turto sulaikymas arba teismo sprendimas nėra IV arba V priede nurodyto asmens, subjekto arba organizacijos naudai;

d) turto sulaikymas arba sprendimo pripažinimas neprieštarauja atitinkamos valstybės narės viešajai tvarkai; ir

e) jeigu taikoma 7 straipsnio 1 dalis, apie turto sulaikymą arba sprendimą valstybė narė pranešė Sankcijų komitetui.

9 straipsnis

Nukrypdamos nuo 7 straipsnio ir su sąlyga, kad IV arba V priede nurodytas asmuo, subjektas arba organizacija privalo atlikti mokėjimą pagal sutartį arba susitarimą, kuris buvo atitinkamo asmens, subjekto arba organizacijos sudarytas, arba įpareigojimą, kuris buvo atitinkamam asmeniui, subjektui arba organizacijai nustatytas iki datos, kai atitinkamą asmenį, subjektą arba organizaciją nurodė Sankcijų komitetas, Saugumo Taryba arba Taryba, kompetentingos valstybių narių institucijos, kaip nurodyta III priede pateiktuose tinklalapiuose, jų manymu tinkamomis sąlygomis gali leisti nutraukti tam tikrų lėšų arba ekonominių išteklių įšaldymą, jeigu laikomasi šių sąlygų:

a) atitinkama kompetentinga institucija nustatė, kad: i) lėšos arba ekonominiai ištekliai bus naudojami IV arba V priede nurodyto asmens, subjekto arba organizacijos mokėjimui atlikti; ii) sutarties, susitarimo arba įpareigojimo vykdymu nebus prisidedama prie I ir II prieduose nurodytų prekių ir technologijų gamybos, pardavimo, pirkimo, perdavimo, eksporto, importo, transportavimo arba naudojimo; ir iii) mokėjimu nepažeidžiama 7 straipsnio 3 dalis;

b) jeigu taikoma 7 straipsnio 1 dalis, atitinkama valstybė narė pranešė Sankcijų komitetui apie šį sprendimą ir ketinimą suteikti leidimą, o Sankcijų komitetas nepareiškė prieštaravimo dėl tokių veiksmų per dešimt darbo dienų po pranešimo pateikimo; ir

c) jeigu taikoma 7 straipsnio 2 dalis, atitinkama valstybė narė bent prieš dvi savaites iki leidimo suteikimo pranešė kitoms valstybėms narėms ir Komisijai apie tokį savo kompetentingos institucijos nutarimą ir ketinimą suteikti leidimą.

10 straipsnis

1. Nukrypdamos nuo 7 straipsnio nuostatų kompetentingos valstybių narių institucijos, kaip nurodyta III priede pateiktuose tinklalapiuose, gali jų manymu tinkamomis sąlygomis leisti nutraukti tam tikrų lėšų arba ekonominių išteklių įšaldymą arba leisti naudotis tam tikromis įšaldytomis lėšomis arba ekonominiais ištekliais, jeigu laikomasi šių sąlygų:

a) atitinkama kompetentinga institucija nustatė, kad lėšos arba ekonominiai ištekliai yra: i) reikalingi IV arba V priede nurodytų asmenų ir nuo jų priklausomų šeimos narių pagrindiniams poreikiams tenkinti, įskaitant mokėjimus už maisto produktus, nuomą arba hipoteką, vaistus ir gydymą, mokesčius, draudimo įmokas ir mokesčius už komunalines paslaugas; ii) skirti išskirtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti; arba iii) skirti išimtinai mokesčiams arba paslaugų mokesčiams už kasdieninį įšaldytų lėšų arba ekonominių išteklių laikymą ar tvarkymą sumokėti; ir

b) jeigu leidimas susijęs su IV priede nurodytu asmeniu, subjektu arba organizacija, atitinkama valstybė narė pranešė Sankcijų komitetui apie šį nutarimą ir ketinimą suteikti leidimą, o Sankcijų komitetas nepareiškė prieštaravimo dėl tokių veiksmų per penkias darbo dienas po pranešimo pateikimo.

2. Nukrypdamos nuo 7 straipsnio nuostatų kompetentingos valstybių narių institucijos, kaip nurodyta III priede pateiktuose tinklalapiuose, jų manymu tinkamomis sąlygomis, gali leisti nutraukti tam tikrų lėšų arba ekonominių išteklių įšaldymą arba leisti naudotis tam tikromis lėšomis arba ekonominiais ištekliais, jeigu jos nustatė, kad lėšos arba ekonominiai ištekliai reikalingi ypatingosioms išlaidoms, su sąlyga, kad:

a) jeigu leidimas susijęs su IV priede nurodytu asmeniu, subjektu arba organizacija, atitinkama valstybė narė pranešė apie šį nutarimą Sankcijų komitetui ir Sankcijų komitetas šį sprendimą patvirtino; ir

b) jeigu leidimas susijęs su V priede nurodytu asmeniu, subjektu arba organizacija, kompetentinga institucija prieš dvi savaites iki leidimo suteikimo pranešė kitoms kompetentingoms valstybių narių institucijoms ir Komisijai apie motyvus, kuriais buvo grindžiamas nutarimas suteikti specialius leidimus.

3. Atitinkama valstybė narė praneša kitoms valstybėms narėms ir Komisijai apie visus leidimus, suteiktus laikantis 1 ir 2 dalies nuostatų.

11 straipsnis

1. 7 straipsnio 3 dalis nekliudo Bendrijos finansų arba kredito įstaigoms, gaunančioms trečiųjų šalių lėšas, pervedamas į sąraše nurodyto fizinio ar juridinio asmens, organizacijos arba įstaigos sąskaitą, kredituoti įšaldytas sąskaitas, su sąlyga, kad bet kokie šių sąskaitų papildymai taip pat bus įšaldomi. Finansų ar kredito įstaiga nedelsdama informuoja kompetentingas institucijas apie šiuos sandorius.

2. 7 straipsnio 3 dalis netaikoma į įšaldytas sąskaitas pervedamiems:

a) palūkanoms arba kitoms dėl šių sąskaitų atsirandančioms pajamoms; arba

▼M3

b) mokėjimams pagal sutartis, susitarimus ar įsipareigojimus, kurie buvo sudaryti arba atsirado iki dienos, kurią 7 straipsnyje nurodytą asmenį, subjektą ar grupę nurodė Sankcijų komitetas, Saugumo Taryba arba Taryba.

▼B

jeigu tokios palūkanos, kitos pajamos ir mokėjimai yra įšaldyti pagal 7 straipsnio 1 dalį arba 7 straipsnio 2 dalį.

▼M7

11a straipsnis

1. Kredito ir finansų įstaigos, kurioms taikomas 18 straipsnis, vykdydamos veiklą su 2 dalyje nurodytomis kredito bei finansų įstaigomis, ir siekdamos išvengti, kad tokia veikla būtų remiama branduolinė veikla, kelianti platinimo riziką, arba branduolinių ginklų tiekimo sistemų kūrimas:

a) nuolat budriai stebi sąskaitų operacijas, visų pirma vykdydamos programas dėl klientų patikros ir laikydamosi įsipareigojimų, susijusių su pinigų plovimu ir terorizmo finansavimu;

b) reikalauja, kad visi mokėjimo pavedimų informacijos laukeliai, susiję su atitinkamo sandorio iniciatoriumi ir lėšų gavėju, būtų užpildyti; jei tokia informacija nepateikta, atsisako vykdyti sandorį;

c) penkerius metus saugo įrašus apie visus sandorius ir pareikalavus juos pateikia nacionalinės valdžios institucijoms;

d) jei mano ar turi pagrįstų priežasčių įtarti, kad lėšos susijusios su platinimo finansavimu, skubiai perduoda savo įtarimus finansinės žvalgybos padaliniui (FŽP) arba kitai kompetentingai institucijai, kurią paskyrė atitinkama valstybė narė, kaip nurodyta III priede išvardytose interneto svetainėse, nepažeisdamos 5 ir 7 straipsnių. FŽP arba kita atitinkama kompetentinga institucija veikia kaip nacionalinis centras įtartinų sandorių ataskaitoms dėl galimo platinimo finansavimo gauti ir analizuoti. FŽP arba kita atitinkama kompetentinga institucija turi tiesioginę ar netiesioginę galimybę laiku pasinaudoti finansine, administracine ar teisėsaugos informacija, reikalinga tinkamam jo funkcijų vykdymui, įskaitant įtartinų sandorių ataskaitų analizę.

2. 1 dalyje nurodytos priemonės taikomos finansų ir kredito įstaigoms vykdant veiklą su:

a) Irane įsisteigusiomis kredito ir finansų įstaigomis visų pirma Bank Saderat;

b) Irane įsisteigusių kredito ir finansų įstaigų filialais bei dukterinėmis įmonėmis, kurioms taikomas 18 straipsnis, išvardytomis VI priede;

c) Irane įsisteigusių kredito ir finansų įstaigų filialais bei dukterinėmis įmonėmis, kurioms netaikomas 18 straipsnis, išvardytomis VI priede;

d) kredito ir finansų įstaigomis, kurios nėra įsisteigusios Irane ir kurioms netaikomas 18 straipsnis, tačiau kontroliuojamos Irane gyvenančių asmenų ir įsisteigusių subjektų, išvardytomis VI priede.

11b straipsnis

1. Bank Saderat filialai ir dukterinės įmonės, kuriems taikomas 8 straipsnis, per penkias darbo dienas nuo atitinkamo lėšų pervedimo ar gavimo dienos praneša valstybės narės, kurioje yra įsisteigę, kompetentingai institucijai, kaip nurodyta III priede išvardytose interneto svetainėse, apie visas pervestas arba gautas lėšas, lėšas pervedusių ir gavusių asmenų vardus ir pavardes arba pavadinimus, lėšų sumą ir sandorio datą. Jei turima informacijos, deklaracijoje turi būti nurodytas sandorio pobūdis, tinkamais atvejais – prekių, su kuriomis yra susijęs sandoris, pobūdis, ir, ypač, nurodyta, ar šioms prekėms taikomas Reglamentas (EB) Nr. 1334/2000 ar šis reglamentas, taip pat, jei jų eksportui būtina pateikti leidimą, nurodytas išduotos licencijos numeris.

2. Laikydamosi nustatytos keitimosi informacija tvarkos ir į ją atsižvelgdamos, informaciją gavusios kompetentingos institucijos prireikus nedelsdamos perduoda šiuos duomenis kitų valstybių narių, kuriose įsisteigusios kitos tokių sandorių šalys, institucijoms, kad būtų užkirstas kelias sandoriams, kuriais būtų remiama branduolinė veikla, susijusi su platinimo rizika, arba branduolinių ginklų tiekimo sistemų kūrimas.

▼B

12 straipsnis

1. Lėšų ir ekonominių išteklių įšaldymas arba atsisakymas leisti naudotis lėšomis arba ekonominiais ištekliais, vykdomi sąžiningai vadovaujantis tuo, kad tokie veiksmai neprieštarauja šiam reglamentui, nenumato jokios jį įgyvendinančio fizinio arba juridinio asmens arba subjekto, arba organizacijos, jų direktorių arba darbuotojų atsakomybės, išskyrus atvejus, kai įrodoma, kad lėšos ir ekonominiai ištekliai buvo įšaldyti arba jais neleista naudotis dėl aplaidumo.

▼M7

2. Atitinkami fiziniai ar juridiniai asmenys arba subjektai nėra atsakingi, jei jie nežinojo ir neturėjo pagrįstos priežasties įtarti, kad jų veiksmai pažeis 5 straipsnio 1 dalies d punkte ir 7 straipsnio 3 dalyje nurodytus draudimus.

▼M7

3. Kai pagal šios direktyvos reikalavimus institucija ar asmuo, kuriam taikoma šis reglamentas, arba tokios institucijos ar asmens darbuotojas ar direktorius gera valia, kaip tai numatyta 11a ir 11b straipsniuose, atskleidžia 11a ir 11b straipsniuose nurodytą informaciją, tokia institucija ar asmuo arba jų direktorius ar darbuotojas nėra traukiami jokion atsakomybėn.

12a straipsnis

1. Nepatenkinami jokie reikalavimai dėl žalos atlyginimo ir kiti šios rūšies reikalavimai, pavyzdžiui, reikalavimai dėl kompensacijos ar dėl garantijos suteikimo, visų pirma reikalavimai pratęsti arba apmokėti įsipareigojimą, garantiją ar žalos atlyginimo įsipareigojimą, pirmiausia – finansinę garantiją ar finansinį žalos atlyginimo įsipareigojimą, neatsižvelgiant į tai, kokia būtų jų forma, pateikti:

a) IV, V ir VI išvardytų atitinkamų asmenų, subjektų ir organizacijų;

b) kitų Irano asmenų, subjektų arba organizacijų, įskaitant Irano vyriausybę;

c) asmenų, subjektų arba organizacijų, veikiančių vieno šių asmenų ar subjektų vardu arba jų naudai;

jei šiuo reglamentu nustatytomis priemonėmis būtų padarytas tiesioginis ar netiesioginis poveikis visų sutarčių ar operacijų ar jų dalies vykdymui.

2. Turi būti laikoma, kad sutarties ar sandorio vykdymui turėjo poveikio šiuo reglamentu nustatytos priemonės, jei reikalavimo taikymas ar jo turinys yra tiesioginis ar netiesioginis tų priemonių rezultatas.

3. Visuose procesiniuose veiksmuose dėl reikalavimo taikymo pareiga įrodyti, kad šio straipsnio 1 dalis nedraudžia tenkinti reikalavimą, tenka asmeniui, siekiančiam to reikalavimo taikymo.

▼B

13 straipsnis

1. Nepažeisdami taisyklių dėl ataskaitų teikimo, konfidencialumo ir profesinės paslapties, fiziniai ir juridiniai asmenys, subjektai ir įstaigos:

a) nedelsdami pateikia kompetentingoms valstybių narių institucijoms, kaip nurodyta III priede pateiktuose tinklalapiuose, savo būstinės arba įsikūrimo vietoje visą informaciją, kuri padėtų laikytis šio reglamento, pavyzdžiui, apie pagal 7 straipsnį įšaldytas sąskaitas ir sumas, ir tiesiogiai arba per valstybes nares perduoda šią informaciją Komisijai;

b) kiekvieną kartą tikrindami šią informaciją bendradarbiauja su kompetentingomis institucijomis, kaip nurodyta III priede pateiktuose tinklalapiuose.

2. Visa Komisijos tiesiogiai gauta papildoma informacija pateikiama atitinkamai valstybei narei.

3. Visa pagal šį straipsnį pateikta arba gauta informacija naudojama tik tiems tikslams, kuriems ji buvo pateikta ar gauta.

14 straipsnis

Komisija ir valstybės narės nedelsdamos viena kitą informuoja apie priemones, kurių buvo imtasi pagal šį reglamentą, ir viena kitai teikia bet kokią kitą turimą svarbią su šiuo reglamentu susijusią informaciją, visų pirma informaciją apie pažeidimus ir vykdymo problemas bei nacionalinių teismų priimtus sprendimus.

15 straipsnis

▼M10

1. Komisija:

a) iš dalies keičia I priedą remdamasi Jungtinių Tautų Saugumo Tarybos arba Sankcijų komiteto priimtais nutarimais;

b) iš dalies keičia IA priedą ir II priedą remdamasi valstybių narių pateikta informacija;

c) iš dalies keičia III priedą remdamasi valstybių narių pateikta informacija;

d) iš dalies keičia IV priedą remdamasi Jungtinių Tautų Saugumo Tarybos arba Sankcijų komiteto priimtais nutarimais;

e) iš dalies keičia VI priedą remdamasi sprendimais, priimtais dėl Tarybos Bendrosios pozicijos 2007/140/BUSP III ir IV priedų.

▼B

2. Taryba, veikdama kvalifikuota balsų dauguma, nustato, peržiūri ir keičia 7 straipsnio 2 dalyje nurodytų asmenų subjektų ir organizaciju sąrašą laikydamasi Tarybos nutarimų, susijusių su Bendrosios pozicijos 2007/140/BUSP II priedu. V priedo sąrašas reguliariai peržiūrimas bent kas 12 mėnesių.

3. Taryba nurodo konkrečias ir specifines priežastis, dėl kurių buvo priimti sprendimai pagal 2 dalį, ir apie jas praneša susijusiems asmenims, subjektams ir organizacijoms.

16 straipsnis

1. Valstybės narės nustato taisykles dėl nuobaudų, taikytinų pažeidus šį reglamentą, ir imasi visų būtinų jų įgyvendinimą užtikrinančių priemonių. Nustatytos sankcijos turi būti veiksmingos, proporcingos ir atgrasančios.

2. Įsigaliojus šiam reglamentui, valstybės narės nedelsiant praneša apie šias taisykles Komisijai ir ją informuoja apie bet kokius tolimesnius pakeitimus.

17 straipsnis

1. Valstybės narės paskiria šiame reglamente nurodytas kompetentingas institucijas ir nurodo jas III priede pateiktuose tinklalapiuose.

2. Įsigaliojus šiam reglamentui, valstybės narės nedelsdamos Komisijai praneša savo kompetentingas institucijas ir ją informuoja apie bet kokius tolesnius pakeitimus.

18 straipsnis

Šis reglamentas taikomas:

a) Bendrijos teritorijoje;

b) visuose valstybės narės jurisdikcijai priklausančiuose orlaiviuose ar laivuose;

c) visiems asmenims, esantiems Bendrijos teritorijoje ar už jos ribų, kurie yra valstybės narės piliečiai;

d) visiems juridiniams asmenims, subjektams ar organizacijoms, kurie yra įregistruoti ar įsteigti pagal valstybės narės teisę;

e) visiems juridiniams asmenims, subjektams arba organizacijoms, kurios vykdo visą verslą arba jo dalį Bendrijoje.

19 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną.

Šis reglamentas privalomas visas ir tiesiogiai taikomas visose valstybėse narėse.

▼M4









I PRIEDAS

2, 4 straipsniuose ir 5 straipsnio 1 dalyje nurodytos prekės ir technologijos

ĮVADINĖS PASTABOS

Jeigu įmanoma, šiame priede išvardytos prekės apibrėžiamos atsižvelgiant į Tarybos reglamento (EB) Nr. 1334/2000 su pakeitimais, padarytais Tarybos reglamentu (EB) Nr. 1183/2007 ( 8 ), I priede pateiktą dvejopo naudojimo objektų sąrašą.

Šiame priede objektų apibrėžtys dažnai, bet ne visada, sutampa su dvejopo naudojimo objektų sąraše pateiktomis objektų apibrėžtimis arba yra panašios į jas. Kiekviena apibrėžtis kiek įmanoma grindžiama pirmojo dvejopo naudojimo objekto, į kurį daroma nuoroda, apibrėžtimi. Jeigu šios dvi apibrėžtys skiriasi, šiame priede pateikta prekių ar technologijų apibrėžtis yra lemiamoji. Siekiant aiškumo, apibrėžtys, pagrįstos dvejopo naudojimo objekto, į kurį daroma nuoroda, apibrėžtimis, bet jose yra skirtingų techninių parametrų verčių, yra praleisti ar pridėti konkretūs elementai, žymimos žvaigždute.

Jei šio priedo įraše pateikiama tik dalis dvejopo naudojimo objekto, į kurį daroma nuoroda, apibrėžties, prieš dvejopo naudojimo objektų sąrašo nuorodos numerį įrašomas žodelis ex.

Į „kabutes“ paimtų terminų apibrėžtys yra pateiktos Reglamente (EB) Nr. 1183/2007.

Į šį priedą neįtrauktos prekės ir technologija (įskaitant programinę įrangą), įtrauktos į Europos Sąjungos bendrąjį karinės įrangos sąrašą ( 9 ). Pagal Bendrosios pozicijos 2007/140/BUSP ( 10 ) 1 straipsnio 1 dalies c punktą Europos Sąjungos valstybės narės uždraus tiesiogiai ar netiesiogiai tiekti, parduoti ar perduoti tokias prekes ir technologiją Iranui.

Bendrosios pastabos

1. Apie prekių, kurios yra sukurtos arba pritaikytos kariniam naudojimui, kontrolę ar draudimą žr. atitinkamą(-us) sąrašą(-us), skirtą(-us) karinių prekių, patvirtintų atskirų valstybių narių, kontrolei ar draudimui. Šio priedo nuorodos „Taip pat žr. „Karinių prekių kontrolė““ nukreipia į minėtuosius sąrašus.

2. Šiame priede nurodytų prekių draudimas negali būti panaikintas eksportuojant bet kurias kitas nedraudžiamas prekes (įskaitant agregatus), turinčias vieną ar daugiau draudžiamų komponentų, kai draudžiamas komponentas ar komponentai yra pagrindinis prekės elementas, kurį įmanoma pašalinti arba panaudoti kitais tikslais. N.B.: Sprendžiant, ar draudžiamas komponentas ar komponentai gali būti laikomi pagrindiniu elementu, būtina įvertinti kiekio, vertės ir technologinės pažangos veiksnius ir kitas specialias aplinkybes, kurioms esant būtų galima nustatyti, kad draudžiamas komponentas ar komponentai perkami kaip pagrindinis prekių elementas.

3. Šiame priede nurodytos prekės apima ir naujas, ir naudotas prekes.

Branduolinės technologijos pastaba (NTN)

(Turi būti skaitoma kartu su I.0.B skirsniu.)

Su bet kokiomis prekėmis, kurių pardavimas, tiekimas, perdavimas ar eksportas draudžiamas I.0.A skirsnyje, tiesiogiai susijusios „technologijos“ pardavimas, tiekimas, perdavimas ar eksportas draudžiamas pagal I.0 kategorijos nuostatas.

„Technologija“, skirta draudžiamoms prekėms „kurti“, „gaminti“ ar „naudoti“, išlieka draudžiama netgi tada, kai ji taikoma nedraudžiamoms prekėms.

Prekių eksporto patvirtinimas, suteiktas pagal Reglamento (EB) Nr. 423/2007 6 straipsnį, taip pat leidžia eksportuoti tam pačiam galutiniam vartotojui būtiniausią „technologiją“, reikalingą prekėms įrengti, eksploatuoti, prižiūrėti ir taisyti.

„Technologijos“ perdavimo draudimas netaikomas „viešųjų sričių“ informacijai arba „fundamentaliesiems moksliniams tyrimams“.

Bendroji technologijos pastaba (GTN)

(Turi būti skaitoma kartu su I.1B, I.2B, I.3B, I.4B, I.5B, I.6B, I.7B ir I.9B skirsniais.)

„Technologijos“, „reikalingos“ prekėms, kurių pardavimas, tiekimas, perdavimas ar eksportas draudžiamas I.1–I.9 kategorijose, „kurti“, „gaminti“ ar „naudoti“, pardavimas, tiekimas, perdavimas ar eksportas draudžiamas pagal I.1–I.9 kategorijų nuostatas.

„Technologija“, „reikalinga“ draudžiamoms prekėms „kurti“, „gaminti“ ar „naudoti“, išlieka draudžiama netgi tada, kai ji taikoma nedraudžiamoms prekėms.

Draudimas netaikomas tokiai „technologijai“, kuri yra būtiniausia tokioms prekėms, kurios nėra uždraustos ar kurių eksportas buvo leistas pagal Reglamentą (EB) Nr. 423/2007, įrengti, eksploatuoti, prižiūrėti (tikrinti) ir taisyti.

„Technologijos“ perdavimo draudimas netaikomas „viešųjų sričių“ informacijai, „fundamentaliesiems moksliniams tyrimams“ arba patentų paraiškoms būtiniausiai informacijai.

Bendroji programinės įrangos pastaba (GSN)

(Ši pastaba yra svarbesnė nei bet kuris I.0B, I.1B, I.2B, I.3B, I.4B, I.5B, I.6B, I.7B ir I.9B skirsniuose nustatytas draudimas.)

Pagal šio sąrašo I.0–I.9 kategorijas nedraudžiama „programinė įranga“, kuri yra:

a. Viešai prieinama, nes: 1. Be apribojimų parduodama iš atsargų mažmeniniuose pardavimo punktuose vienu iš būdų: a. mažmeniniais pardavimo sandoriais; b. pardavimo sandoriais paštu; c. pardavimo sandoriais elektroniniu būdu; arba d. pardavimo sandoriais telefonu; ir 2. Sukurta įsirengti vartotojui be tolesnės esminės tiekėjo paramos; arba

b. „Viešojo naudojimo srityse“.

I.0.

BRANDUOLINĖS MEDŽIAGOS, ĮRENGINIAI IR ĮRANGA







I.0A. Prekės Nr. Susijęs (-ę) punktas (-ai) Reglamento (EB) Nr. 1183/2007 priede Aprašymas I.0A.001 0A001 „Branduoliniai reaktoriai“ ir jiems specialiai suprojektuota arba parengta įranga ir komponentai: a. „Branduoliniai reaktoriai“, gebantys veikti palaikydami valdomąją savaiminio dalijimosi grandininę reakciją; b. Metaliniai indai arba jų pagrindinės ceche pagamintos dalys, specialiai suprojektuotos arba parengtos „branduolinio reaktoriaus“ aktyviajai zonai įrengti, įskaitant reaktoriaus slėginių indų viršutines plokštes; c. Manipuliavimo įranga, specialiai sukurta arba pritaikyta kurui į „branduolinį reaktorių“ pakrauti arba iš jo iškrauti; d. Specialiai suprojektuoti arba pritaikyti valdantieji strypai dalijimosi procesui „branduoliniame reaktoriuje“ valdyti, jų atraminės ar kabamosios konstrukcijos, strypų įkišimo ir ištraukimo mechanizmai ir strypus kreipiantys vamzdžiai; e. Slėginiai vamzdžiai, specialiai sukurti arba pritaikyti kuro elementams ir pirmojo kontūro šilumnešiui laikyti „branduoliniame reaktoriuje“ esant didesniam nei 5,1 MPa darbiniam slėgiui; f. Vamzdžiai ar jų sąrankos iš metalinio cirkonio arba cirkonio lydinių, kuriuose hafnio ir cirkonio masės dalių santykis yra mažesnis nei 1:500, specialiai sukurti arba pritaikyti naudoti „branduoliniuose reaktoriuose“; g. Aušinimo siurbliai, specialiai sukurti arba pritaikyti pirmojo kontūro šilumnešio cirkuliacijai „branduoliniuose reaktoriuose“ palaikyti; h. „Branduolinio reaktoriaus vidinės konstrukcinės dalys“, specialiai suprojektuotos arba pritaikytos naudoti „branduoliniuose reaktoriuose“, įskaitant atramines aktyviosios zonos kolonas, kuro kanalus, šiluminės saugos ekranus, reflektorines pertvaras, aktyviosios zonos tinklelines plokštes ir difuzoriaus plokštes; Pastaba: I.0A.001.h vartojamas terminas „branduolinio reaktoriaus vidinės konstrukcinės dalys“ reiškia bet kurį pagrindinį reaktoriaus darinį, kuris turi vieną ar daugiau iš toliau išvardytų funkcijų: palaiko aktyviosios zonos darbą, reguliuoja kuro pasiskirstymą, nukreipia pirmojo kontūro šilumnešio srautą, ekranuoja reaktoriaus korpuso (bako) spinduliavimą ir nukreipia aktyviosios zonos matavimo priemones. i. Šilumokaičiai (garo generatoriai), specialiai suprojektuoti arba parengti naudoti „branduolinio reaktoriaus“ pirmojo kontūro šilumnešio grandinėje; j. Neutronų aptikimo ir matavimo prietaisai, specialiai sukurti arba parengti neutronų srauto lygiui nustatyti „branduolinio reaktoriaus“ aktyviojoje zonoje. I.0A.002 ex 0B001* (0B001.a, 0B001.b.1–13, 0B001.c, 0B001.d 0B001.e 0B001.f 0B001.g 0B001.h 0B001.i ir 0B001.j) „Gamtinio (natūraliojo) urano“, „nusodrintojo urano“ ir „specialiųjų daliųjų medžiagų“ izotopų atskyrimo įrenginiai, jiems specialiai suprojektuota arba parengta įranga ir jų komponentai: a. Įrenginiai, specialiai suprojektuoti „gamtinio (natūraliojo) urano“, „nusodrintojo urano“ ir „specialiųjų daliųjų medžiagų“ izotopams atskirti: 1. Dujų centrifuginio atskyrimo įrenginiai; 2. Dujų difuzijos atskyrimo įrenginiai; 3. Aerodinaminio atskyrimo įrenginiai; 4. Cheminių mainų atskyrimo įrenginiai; 5. Jonų mainų atskyrimo įrenginiai; 6. Izotopų atskyrimo atominiu „lazeriu“ (AVLIS) įrenginiai; 7. Izotopų atskyrimo molekuliniu „lazeriu“ (MLIS) įrenginiai; 8. Plazminio atskyrimo įrenginiai; 9. Elektromagnetinio atskyrimo įrenginiai; b.* Dujų centrifugos ir sąrankos bei komponentai, specialiai suprojektuoti arba pritaikyti naudoti dujų centrifuginio atskyrimo technologijoje: Pastaba: I.0A.002.b vartojamas terminas „didelio stiprio ir tankio santykio medžiagos“ reiškia kurią nors iš šių charakteristikų: a. Martensitiškai senėjantį plieną, kurio tempiamojo įtempio riba ne mažesnė kaip 2 050 MPa; b. Aliuminio lydinius, kurių tempiamojo įtempio riba ne mažesnė kaip 460 MPa; arba c. „Pluoštines ar gijines medžiagas“, kurių „savitasis tampros modulis“ ne mažesnis kaip 3,18 × 106 m, o „savitasis tempiamasis įtempis“ ne mažesnis kaip 76,2 × 103 m; 1. Dujų centrifugos; 2. Sukomplektuotos rotorių sąrankos; 3. Rotorių vamzdžių cilindrai, kurių sienelių storis ne didesnis kaip 12 mm, o skersmuo 75–400 mm, pagaminti iš „medžiagos, kuriai būdingas didelis stiprio ir tankio santykis“; 4. Žiedai arba silfonai, kurių sienelių storis ne didesnis kaip 3 mm, o skersmuo 75–400 mm, pagaminti iš „medžiagos, kuriai būdingas didelis stiprio ir tankio santykis“, ir skirti vietinei rotorių vamzdžių atramai sudaryti arba keliems vamzdžiams sujungti; 5. Reflektorinės pertvaros, kurių skersmuo 75–400 mm, skirtos centrifugos rotoriaus vamzdžio viduje įstatyti, pagamintos iš „medžiagos, kuriai būdingas didelis stiprio ir tankio santykis“; 6. Viršutiniai ir apatiniai dangteliai, kurių skersmuo 75–400 mm, tiksliai atitinkantys rotoriaus vamzdžio galus, pagaminti iš „medžiagos, kuriai būdingas didelis stiprio ir tankio santykis“; 7. Guoliai su magnetine pakaba, sudaryti iš žiedinio magneto, pakabinto apkaboje, pagamintoje iš „UF6 sukeliamai korozijai atsparių medžiagų“ arba jomis padengtoje; apkaboje yra smūgius sugerianti terpė; magnetas sujungiamas su poliniu antgaliu arba kitu magnetu, pritvirtintu prie rotoriaus viršutinio dangtelio; 8. Specialiai parengti, ant slopintuvo sumontuoti guoliai su pusrutulinės ašies ir sandarinimo žiedo sąranka; 9. Molekuliniai siurbliai, sudaryti iš cilindrų su viduje ištekintais arba išspaustais sraigtiniais grioveliais ir viduje išgręžtomis angomis; 10. Žiedo pavidalo variklių statoriai, skirti daugiafaziams histereziniams (arba magnetinės varžos) kintamosios srovės elektros varikliams, sinchroniškai veikiantiems vakuume, kai dažnių intervalas yra nuo 600 iki 2 000 Hz, o galios – nuo 50 iki 1 000 VA; 11. Centrifugų apgaubai (rezervuarai), skirti dujų centrifugos rotoriaus vamzdžio sąrankai laikyti; tai standus cilindras (sienelių storis iki 30 mm) su labai tiksliai apdirbtais galais, gaminamas iš „UF6 sukeliamai korozijai atsparių medžiagų“ arba jomis padengiamas; 12. Vamzdiniai semtuvai, turintys iki 12 mm vidinį skersmenį, skirti UF6 dujoms išsiurbti iš centrifugos rotoriaus vamzdžio Pito (visuminio slėgio) vamzdelio principu; tokie semtuvai gaminami iš „UF6 sukeliamai korozijai atsparių medžiagų“ arba jomis padengiami; 13. Dažnio keitikliai (konverteriai ar inverteriai), specialiai suprojektuoti arba pritaikyti dujų centrifuginio sodrinimo variklių statoriams maitinti, turintys visas išvardytas charakteristikas, ir jiems specialiai suprojektuoti komponentai: a. Daugiafazio išėjimo intervalą nuo 600 iki 2 000 Hz; b. Geresnį negu 0,1 % dažnio stabilumą; c. Mažesnius negu 2 % netiesinius iškreipius; ir d. Našumo koeficientą, didesnį negu 80 %; c. Specialiai suprojektuota arba pritaikyta dujų difuzinio sodrinimo įranga ir komponentai: 1. Dujų difuzijos barjerai, pagaminti iš akytųjų metalinių, polimerinių ar keraminių „UF6 sukeliamai korozijai atsparių medžiagų“, kurių akučių skersmuo nuo 10 iki 100 nm, storis ne didesnis kaip 5 mm, o vamzdelių skersmuo ne didesnis kaip 25 mm; 2. Dujinių difuzorių korpusai, pagaminti iš „UF6 sukeliamai korozijai atsparių medžiagų“ arba jomis padengti; 3. Kompresoriai (stūmokliniai, išcentriniai ir ašiniai) arba dujų pūstuvai, pagaminti iš „UF6 sukeliamai korozijai atsparių medžiagų“ arba jomis padengti, kurių UF6 įsiurbimo našumas ne mažesnis kaip 1 m3/min., o išėjimo slėgis – iki 666,7 kPa; 4. Sukiųjų velenų sandarikliai I.0A.002.c.3 nurodytiems kompresoriams ar dujų pūstuvams, skirti ne didesnei kaip 1 000 cm3/min. tarpinių dujų įtekėjimo spartai užtikrinti; 5. Šilumokaičiai, pagaminti iš aliuminio, vario, nikelio ar lydinių, kuriuose yra daugiau kaip 60 % nikelio arba čia paminėtų metalų derinių, naudojamų vamzdžiams dengti, ir sukonstruoti darbui neigiamo slėgio sąlygomis taip, kad slėgio mažėjimo sparta dėl nuotėkio būtų ne didesnė kaip 10 Pa per valandą esant 100 kPa slėgių skirtumui; 6. Silfonų vožtuvai, kurių skersmuo nuo 40 mm iki 1 500 mm, pagaminti iš „UF6 sukeliamai korozijai atsparių medžiagų“ arba jomis padengti; d. Specialiai suprojektuota arba pritaikyta aerodinaminio atskyrimo įranga ir jos komponentai: 1. Atskyrimo tūtos, sudarytos iš UF6 sukeliamai korozijai atsparių plyšio pavidalo kreivų kanalų, kurių kreivumo spindulys mažesnis kaip 1 mm, ir viduje turinčios peilio pavidalo briauną, dalijančią dujų srautą į dvi dalis; 2. Tangentinių įėjimo tūtų srautu valdomi cilindriniai arba kūgiški vamzdžiai (sūkuriniai vamzdžiai), kurių skersmuo 0,5–4 cm, o ilgio ir skersmens santykis 20:1 arba mažesnis, turintys vieną arba daugiau tangentinių įėjimo tūtų, pagaminti iš „UF6 sukeliamai korozijai atsparių medžiagų“ arba jomis padengti; 3. Stūmokliniai, išcentriniai arba ašiniai kompresoriai arba dujų pūstuvai, kurių tūrinė įsiurbimo sparta ne mažesnė kaip 2 m3/min., pagaminti iš „UF6 sukeliamai korozijai atsparių medžiagų“ arba jomis padengti, taip pat jų sukiųjų velenų sandarikliai; 4. Šilumokaičiai, pagaminti iš „UF6 sukeliamai korozijai atsparių medžiagų“ arba jomis padengti; 5. Aerodinaminio atskyrimo elementų korpusai, pagaminti iš „UF6 sukeliamai korozijai atsparių medžiagų“ arba jomis padengti; juose montuojami sūkuriniai vamzdžiai arba atskyrimo tūtos; 6. Silfoninio tipo 40–1 500 mm skersmens vožtuvai, pagaminti iš „UF6 sukeliamai korozijai atsparių medžiagų“ arba jomis padengti; 7. Atskyrimo sistemos UF6 nuo nešančiųjų dujų (vandenilio arba helio) atskirti, kai dujose yra ne daugiau kaip 1 milijonoji UF6 dalis, įskaitant: a. Kriogeninius šilumokaičius arba krioseparatorius, gebančius sukurti ne aukštesnę kaip 153 K (– 120 °C) temperatūrą; b. Kriogeninius šaldymo įrenginius, veikiančius ne aukštesnėje kaip 153 K (– 120 °C) temperatūroje; c. Atskyrimo tūtas ar sūkurinius vamzdelius UF6 nuo nešančiųjų dujų atskirti; d. UF6 šaldomąsias gaudykles, veikiančias ne aukštesnėje kaip 253 K (– 20 °C) temperatūroje; e. Įranga ir komponentai, specialiai sukonstruoti ar parengti cheminių mainų atskyrimo technologijai: 1. Skysčio-skysčio sparčiųjų mainų pulsuojančiojo srauto kolonos, pasižyminčios ne didesne kaip 30 s buvimo pakopoje trukme ir atsparios koncentruotai druskos rūgščiai (pvz., pagamintos iš tinkamo plastiko medžiagų, tokių kaip fluoro polimerai ar stiklas, arba tokiomis medžiagomis padengtos); 2. Skysčio-skysčio sparčiųjų mainų išcentriniai maišytuvai, pasižymintys ne didesne kaip 30 s buvimo pakopoje trukme ir atsparūs koncentruotai druskos rūgščiai (pvz., pagaminti iš tinkamų plastiko medžiagų, tokių kaip fluoro polimerai ar stiklas, arba tokiomis medžiagomis padengti); 3. Elektrocheminės redukcijos kameros, atsparios koncentruotos druskos rūgšties tirpalams, skirtos uranui iš vienos valentinės būsenos į kitą redukuoti; 4. Elektrocheminės redukcijos kamerų tiekimo įranga U+4 iš organinio srauto išskirti ir su technologiniu srautu kontaktuojančios šios įrangos dalys, pagamintos iš tam tinkamų medžiagų (pvz., stiklo, fluoro polimerų, polifenilsulfatų, polieterio sulfono ir derva impregnuoto grafito) arba tokiomis medžiagomis padengtos; 5. Žaliavos ruošimo sistemos, gaminančios ypač gryną urano chlorido tirpalą, susidedančios iš tirpdymo, tirpiklio išskyrimo ir (arba) jonų mainų įrangos, skirtos gryninimui, ir elektrolitinių kamerų U+6 ar U+4 į U+3 redukuoti; 6. Urano oksidavimo sistemos U+3 į U+4 oksiduoti; f. Įranga ir komponentai, specialiai sukonstruoti ar parengti jonų mainų atskyrimo technologijai: 1. Sparčiųjų jonų mainų reaktingosios dervos, plėvelinės arba akytosios tinklinės dervos, kuriose aktyviosios cheminių mainų grupės yra tik ant neaktyviojo akytojo pagrindo darinio paviršiaus, ir kiti kompozitų dariniai bet kuriuo tinkamu pavidalu, įskaitant daleles ar skaidulas, kurių skersmuo ne didesnis kaip 0,2 mm ir kurios yra atsparios koncentruotai druskos rūgščiai bei yra sukurtos jonų mainams, kurių spartos pusperiodis mažesnis nei 10 s, gebančios veikti nuo 373 K (100 °C) iki 473 K (200 °C) temperatūroje; 2. Jonų mainų cilindrinės kolonos, kurių skersmuo ne mažesnis kaip 1 000 mm, pagamintos iš koncentruotai druskos rūgščiai atsparių medžiagų (pvz., titano ar fluoro plastiko) arba jomis padengtos ir gebančios veikti nuo 373 K (100 °C) iki 473 K (200 °C) temperatūroje ir esant didesniam negu 0,7 MPa slėgiui; 3. Jonų mainų drėkinamosios sistemos (cheminės arba elektrocheminės oksidacijos ar redukcijos sistemos), skirtos cheminės redukcijos ar oksidacijos agentams, naudojamiems jonų mainų sodrinimo pakopose, regeneruoti; g. Įranga ir komponentai, specialiai sukonstruoti ar parengti izotopų atskyrimo atominiu „lazeriu“ (AVLIS) technologijai: 1. Didelės galios juostiniai arba rastriniai elektronpluoščiai prožektoriai, tiekiantys didesnę nei 2,5 kW/cm galią, naudojami urano garinimo sistemose; 2. Skystojo metalinio urano perkėlimo sistemos, skirtos išlydytam uranui ar jo lydiniams, susidedančios iš tiglių, pagamintų iš tinkamų korozijai ir karščiui atsparių medžiagų (pvz., tantalo, itriu padengto grafito ar kitais retaisiais žemės oksidais ar jų mišiniais padengto grafito) arba jomis padengtų, taip pat tiglių aušinimo įranga; N.B. Taip pat žr. I.2A.002. 3. Produktų ir atliekų surinkimo sistemos, pagamintos iš karščiui ir garų ar skystosios būsenos metalinio urano sukeliamai korozijai atsparių medžiagų, tokių kaip itriu padengtas grafitas ar tantalas, arba jomis išklotos; 4. Separatorių modulių korpusai (cilindriniai ar stačiakampiai indai), viduje turintys urano metalo garų šaltinį, elektronpluoštį prožektorių ir produktų ar atliekų kolektorius; 5. Ilgalaikio veikimo urano izotopų atskyrimo „lazeriai“ ar „lazerių“ sistemos su dažniniais spektro stabilizatoriais; N.B. Taip pat žr. I.6A.001 ir I.6A.008. h. Įranga ir komponentai, specialiai suprojektuoti ar parengti molekuliniam „lazeriniam“ izotopų atskyrimo (MLIS) procesui ar cheminėms reakcijoms, taikant selektyvųjį izotopų aktyvavimą lazeriu (CRISLA): 1. Viršgarsinės platėjančios tūtos, skirtos UF6 ir nešančiosioms dujoms atšaldyti iki 150 K (– 123 °C) arba žemesnės temperatūros, kurios pagamintos iš „UF6 sukeliamai korozijai atsparių medžiagų“; 2. Urano pentafluorido (UF5) produktų rinktuvai, sudaryti iš filtrų, smūginių arba cikloninių gaudyklių, ar jų deriniai, pagaminti iš „UF5 ir UF6 sukeliamai korozijai atsparių medžiagų“; 3. Kompresoriai, pagaminti iš „UF6 sukeliamai korozijai atsparių medžiagų“ arba jomis padengti, taip pat jų sukiųjų velenų sandarikliai; 4. Įranga, skirta (kietajam) UF5 fluorinti į (dujinį) UF6; 5. Technologinės sistemos UF6 nuo nešančiųjų dujų (pvz., azoto ar argono) atskirti, įskaitant: a. Kriogeninius šilumokaičius arba krioseparatorius, gebančius sukurti ne aukštesnę kaip 153 K (– 120 °C) temperatūrą; b. Kriogeninius šaldymo įrenginius, veikiančius ne aukštesnėje kaip 153 K (– 120 °C) temperatūroje; c. UF6 šaldomąsias gaudykles, veikiančias ne aukštesnėje kaip 253 K (– 20 °C) temperatūroje; 6. Ilgalaikio veikimo urano izotopų atskyrimo „lazeriai“ ar „lazerių“ sistemos su dažniniais spektro stabilizatoriais; N.B. Taip pat žr. I.6A.001 ir I.6A.008. i. Įranga ir komponentai, specialiai suprojektuoti ar parengti plazmos atskyrimo procesui: 1. Mikrobanginiai galios šaltiniai ir mikrobanginės antenos jonams kurti arba greitinti, kurių išėjimo dažnis yra didesnis nei 30 GHz, o vidutinė išėjimo galia didesnė kaip 50 kW; 2. Aukštadažnės jonų sužadinimo ritės, veikiančios didesniu kaip 100 kHz dažniu ir gebančios valdyti didesnę kaip 40 kW vidutinę galią; 3. Urano plazmos generavimo sistemos; 4. Skystojo urano metalo perkėlimo sistemos, skirtos išlydytam uranui ar jo lydiniams, susidedančios iš tiglių, kurie pagaminti iš tinkamų korozijai ir karščiui atsparių medžiagų (pvz., tantalo, itriu padengto grafito ar kitais retaisiais žemės oksidais ar jų mišiniais padengto grafito) arba jomis padengti, taip pat tiglių aušinimo įranga; N.B. Taip pat žr. I.2A.002. 5. Produktų ir atliekų surinktuvai, pagaminti iš karščiui ir urano garų sukeliamai korozijai atsparių medžiagų, tokių kaip itriu padengtas grafitas ar tantalas, arba jomis padengti; 6. Separatorių modulių (cilindriniai) korpusai, skirti urano plazmos šaltiniui, aukštadažnei sužadinimo ritei, produktų ir atliekų kolektoriams laikyti ir pagaminti iš tam tinkamų nemagnetinių medžiagų (pvz., nerūdijančiojo plieno); j. Įranga ir komponentai, specialiai suprojektuoti ar parengti elektromagnetinio atskyrimo procesui: 1. Paprasti ar sudėtiniai jonų šaltiniai, sudaryti iš garų šaltinio, jonizatoriaus ir pluošto greitintuvo, pagaminti iš tinkamų nemagnetinių medžiagų (pvz., grafito, nerūdijančiojo plieno arba vario) ir gebantys užtikrinti ne mažesnę kaip 50 mA visuminę jonų pluošto srovę; 2. Jonų kolektorių plokštės sodrintojo ar nusodrintojo urano jonų pluoštui surinkti, sudarytos iš dviejų arba daugiau plyšių ir kišenių ir pagamintos iš tinkamų nemagnetinių medžiagų (pvz., grafito arba nerūdijančiojo plieno); 3. Vakuuminiai urano elektromagnetinio atskyrimo įrenginių korpusai, pagaminti iš nemagnetinių medžiagų (pvz., nerūdijančiojo plieno) ir gebantys dirbti esant ne didesniam kaip 0,1 Pa slėgiui; 4. Elektromagneto polių antgaliai, kurių skersmuo didesnis kaip 2 m; 5. Jonų šaltinių aukštosios įtampos maitinimo šaltiniai, turintys visas išvardytas charakteristikas: a. Gebantys nepertraukiamai veikti; b. Išėjimo įtampa 20 000 V ar didesnė; c. Išėjimo srovė 1 A ar didesnė; ir d. Įtampos nestabilumas geresnis kaip 0,01 % per 8 valandas; N.B. Taip pat žr. I.3A.006. 6. Elektromagnetų maitinimo šaltiniai (didelės galios, nuolatinės srovės), turintys visas išvardytas charakteristikas: a. Gebantys nepertraukiamai veikti, kai išėjimo srovė ne mažesnė kaip 500 A, o išėjimo įtampa ne mažesnė kaip 100 V; ir b. Srovės ar įtampos nestabilumas geresnis kaip 0,01 % per 8 valandas. N.B. Taip pat žr. I.3A.005. I.0A.003 0B002 Specialiai suprojektuotos arba parengtos pagalbinės sistemos, įranga ir komponentai, skirti I.0A.002 nurodytiems izotopų atskyrimo įrenginiams ir pagaminti iš „UF6 sukeliamai korozijai atsparių medžiagų“ arba jomis padengti: a. Tiekimo autoklavai, krosnys ar sistemos, naudojamos UF6 į sodrinimo įrenginius įleisti; b. Desublimatoriai arba šaldomosios gaudyklės, naudojamos UF6 iš sodrinimo įrenginių išleisti, kad po to šios dujos patektų į kaitintuvus; c. Produktų ir atliekų stotys UF6 į rezervuarus perpumpuoti; d. Skystinimo arba kietinimo stotys, naudojamos UF6 iš sodrinimo įrenginių išleisti UF6 suspaudžiant, atšaldant ar paverčiant skysčiu ar kietąja medžiaga; e. Vamzdynai ir surenkamosios sistemos, specialiai suprojektuotos UF6 transportuoti dujų difuzijos, centrifugų ar aerodinaminėse pakopose; f. 1. Vakuuminiai kolektoriai ar vakuuminiai rinktuvai, kurių siurbimo našumas ne mažesnis kaip 5 m3/min.; arba 2. Vakuuminiai siurbliai, specialiai suprojektuoti UF6 turinčiose atmosferose naudoti; g. UF6 masės spektrometrai arba jonų šaltiniai, specialiai suprojektuoti arba parengti tiekiamų medžiagų, produkto arba atliekų operatyviosios kontrolės pavyzdžiams iš UF6 dujų srauto paimti ir turintys visas išvardytas charakteristikas: 1. Didesnę negu 320 atominės masės vienetų skiriamąją masės gebą; 2. Jonų šaltinius, pagamintus iš nichromo ar monelmetalo arba jais išklotus, arba nikeliuotus; 3. Elektronais apšaudomus jonizacijos šaltinius; ir 4. Kolektorinę sistemą, tinkamą izotopinei analizei. I.0A.004 0B003 Urano transformavimo įrenginiai ir jiems specialiai suprojektuota ar parengta įranga: a. Sistemos urano rūdos koncentratams urano trioksidu paversti; b. Sistemos urano trioksidui urano heksafluoridu paversti; c. Sistemos urano trioksidui urano dioksidu paversti; d. Sistemos urano dioksidui urano tetrafluoridu paversti; e. Sistemos urano tetrafluoridui urano heksafluoridu paversti; f. Sistemos urano tetrafluoridui metaliniu uranu paversti; g. Sistemos urano heksafluoridui urano dioksidu paversti; h. Sistemos urano heksafluoridui urano tetrafluoridu paversti; i. Sistemos urano dioksidui urano tetrachloridu paversti. I.0A.005 0B004 Įrenginiai sunkiajam vandeniui, deuteriui ir junginiams su deuteriu gaminti ar koncentruoti bei jiems specialiai suprojektuota arba parengta įranga ir komponentai: a. Sunkiojo vandens, deuterio ar deuterio junginių gamybos įrenginiai: 1. Vandens ir sieros vandenilio mainų įrenginiai; 2. Amoniako ir vandenilio mainų įrenginiai; b. Įranga ir komponentai: 1. Vandens ir sieros vandenilio mainų kolonos, pagamintos iš smulkiagrūdžio anglinio plieno (pvz., ASTM A516), kurių skersmuo 6–9 m, galinčios veikti esant ne mažesniam kaip 2 MPa slėgiui ir turinčios 6 mm ar didesnę korozinę užlaidą; 2. Vienos pakopos mažaslėgiai (t. y. 0,2 MPa) išcentriniai pūstuvai arba kompresoriai vandenilio sulfido dujų (t. y. dujų, kurių sudėtyje yra daugiau kaip 70 % H2S) cirkuliacijai užtikrinti, kurių pralaidumas ne mažesnis kaip 56 m3/s, kai dirbama esant 1,8 MPa ar didesniam siurbimo slėgiui, ir turintys atsparius plovimui H2S tirpalu sandariklius; 3. Amoniako ir vandenilio mainų kolonos, kurių aukštis 35 m ar didesnis, skersmuo 1,5–2,5 m, gebančios dirbti esant didesniam kaip 15 MPa slėgiui; 4. Kolonų vidinės dalys, įskaitant pakopinius kontaktorius ir pakopinius siurblius (įskaitant ir panardinamuosius), skirtos sunkiojo vandens gamybai naudojant amoniako ir vandenilio mainų technologiją; 5. Amoniako disociatoriai, eksploatuojami esant 3 MPa ar didesniam slėgiui, skirti sunkiojo vandens gamybai naudojant amoniako ir vandenilio mainų technologiją; 6. Infraraudonosios spinduliuotės sugerties analizatoriai, gebantys atlikti operatyviąją vandenilio ir deuterio santykio analizę, kai deuterio koncentracija 90 % ar didesnė; 7. Katalizinės krosnys, skirtos sodrintosioms deuterio dujoms paversti sunkiuoju vandeniu naudojant amoniako ir vandenilio mainų technologiją; 8. Sunkiojo vandens atnaujinimo sistemos ar šių sistemų kolonos, skirtos sunkiajam vandeniui atnaujinti iki reaktoriuje naudoti tinkamos deuterio koncentracijos. I.0A.006 0B005 Įrenginiai, specialiai suprojektuoti „branduolinių reaktorių“ kuro elementams gaminti, ir specialiai jiems suprojektuota arba parengta įranga. Pastaba:„Branduolinių reaktorių“ kuro elementų gamybos įrenginiai apima įrangą, kuri: a. Paprastai tiesiogiai kontaktuoja su gamybiniu branduolinių medžiagų srautu arba tiesiogiai jį apdoroja ar valdo; b. Hermetizuoja branduolines medžiagas apvalkale; c. Tikrina apvalkalo ar hermetizavimo vientisumą; arba d. Tikrina galutinį kietojo kuro apdorojimą. I.0A.007 0B006 „Branduolinių reaktorių“ apšvitintų kuro elementų perdirbimo įrenginiai ir tam specialiai suprojektuota arba parengta įranga ir komponentai. Pastaba: I.0A.007 apima: a. „Branduolinių reaktorių“ apšvitintų kuro elementų perdirbimo įrenginius, įskaitant įrangą ir komponentus, kurie paprastai tiesiogiai kontaktuoja su apšvitintu kuru ir tiesiogiai valdo apšvitinto branduolinio kuro ir pagrindinių branduolinių medžiagų bei dalijimosi produktų technologinius srautus; b. Kuro elementų kapojimo ar smulkinimo mašinas, pvz., nuotolinio valdymo mašinas, skirtas apšvitinto „branduolinio kuro“ sąrankoms, paketams arba strypams pjaustyti, kapoti arba smulkinti; c. Tirpinimo įrenginius, kritiškai saugius rezervuarus (pvz., mažo skersmens, žiedinius arba plokščiuosius rezervuarus), atsparius karštiems, stiprią koroziją sukeliantiems skysčiams, specialiai suprojektuotus arba pritaikytus apšvitintam „branduoliniam kurui“ tirpdyti, kuriuos galima pakrauti bei eksploatuoti nuotoliniu būdu; d. Priešsrovinius tirpiklių ekstraktorius ir jonų mainų įrangą, specialiai suprojektuotą ar parengtą naudoti įrenginiuose, skirtuose apšvitintam „gamtiniam (natūraliajam) uranui“, „nusodrintajam uranui“ ar „specialiosioms daliosioms medžiagoms“ perdirbti; e. Indus (rezervuarus) medžiagoms laikyti ar saugoti, specialiai suprojektuotus būti kritiškai saugiems ir atspariems koroziniam azoto rūgšties poveikiui; Pastaba: Indai (rezervuarai) medžiagoms laikyti ir saugoti gali turėti toliau išvardytas charakteristikas: 1. Sienelių arba vidinių konstrukcijų boro ekvivalentą (apskaičiuota visoms sudėtinėmis dalimis, kaip apibrėžta I.0A.012 pastaboje), ne mažesnį kaip 2 %; 2. Cilindrinių indų (rezervuarų) didžiausią vidinį skersmenį – 175 mm; arba 3. Plokščiųjų arba žiedinių indų (rezervuarų) didžiausią vidinį plotį – 75 mm. f. Technologinių procesų valdymo įranga, specialiai suprojektuota ar parengta apšvitinto, „gamtinio (natūraliojo) urano“, „nusodrintojo urano“ ar „specialiųjų daliųjų medžiagų“ perdirbimo stebėsenai ar kontrolei. I.0A.008 0B007 Plutoniui transformuoti skirti įrenginiai ir jiems specialiai suprojektuota ar parengta įranga: a. Sistemos, skirtos plutonio nitratui paversti plutonio oksidu; b. Sistemos, skirtos metaliniam plutoniui gaminti. I.0A.009 0C001 „Gamtinis (natūralusis) uranas“ arba „nusodrintas uranas“ ar toris metalų, lydinių, cheminių junginių ar koncentratų pavidalu ir bet kurios kitos medžiagos, kurių sudėtyje yra viena ar kelios pirmiau paminėtos medžiagos. Pastaba: Pagal I.0A.009 nedraudžiama: a. Matavimo prietaisų jautriuosiuose komponentuose esantis „gamtinis (natūralusis) uranas“ ar „nusodrintas uranas“, kai jo kiekis ne didesnis kaip keturi gramai; b. „Nusodrintasis uranas“, specialiai pagamintas toliau išvardytiems civiliniams nebranduoliniams tikslams: 1. ekranams; 2. pakuotėms; 3. balastams, kurių masė ne didesnė kaip 100 kg; 4. atsvarams, kurių masė ne didesnė kaip 100 kg; c. Lydiniai, turintys ne daugiau kaip 5 % torio; d. Nebranduoliniams tikslams pagaminti keramikos gaminiai, turintys torio. I.0A.010 0C002 „Specialiosios daliosios medžiagos“ Pastaba: Pagal I.0A.010 nedraudžiamos matavimo prietaisų jautriuosiuose komponentuose esančios medžiagos, kai jų kiekis ne didesnis kaip keturi „efektyvieji gramai“. I.0A.011 0C003 Deuteris, sunkusis vanduo (deuterio oksidas) ir kiti deuterio junginiai bei deuterio turintys mišiniai bei tirpalai, kuriuose deuterio ir vandenilio santykis didesnis nei 1:5 000. I.0A.012 0C004 Branduoliniams tikslams skirtas grafitas, kurio grynumas mažesnis nei 5 milijonosios „boro ekvivalento“ dalys ir kurio tankis didesnis nei 1,5 g/cm3. N.B. Taip pat žr. I.1A.028. 1 pastaba: Pagal I.0A.012 nedraudžiami: a. Gaminiai iš grafito, kurių masė ne didesnė kaip 1 kg, kitokie nei specialiai sukurtieji ar parengtieji naudoti branduoliniame reaktoriuje; b. Grafito milteliai. 2 pastaba: I.0A.012 vartojamas terminas „boro ekvivalentas“ (BE) apibrėžiamas kaip priemaišų (neįskaitant BEanglis, kai anglis nelaikoma priemaiša) BEz suma, įskaitant borą, kur: BEz (milijonosiomis dalimis) = CF × Z elemento koncentracijos milijonosiomis dalimis; kur CF yra konversijos faktorius = , o σB ir σZ – atitinkamai natūraliai atsirandančio boro ir Z elemento terminės neutrono pagavos skerspjūviai (barnais); AB ir AZ – atitinkamai natūraliai atsirandančio boro ir Z elemento atominės masės. I.0A.013 0C005 Specialiai paruošti junginiai arba milteliai, skirti dujų difuzijos barjerams gaminti, atsparūs UF6 sukeliamai korozijai (pvz., nikelis arba lydinys, kuriame nikelio yra ne mažiau kaip 60 % pagal masę, aliuminio oksidas ar visiškai fluoruoti angliavandeniliniai polimerai), kurių grynumas ne mažesnis kaip 99,9 %, vidutinis dalelės matmuo, išmatuotas pagal Amerikos tyrimų ir medžiagų organizacijos (ASTM) B330 standartą, yra mažesnis nei 10 mikrometrų ir dalelės yra labai vienodos.







I.0B. Technologija, įskaitant programinę įrangą Nr. Susijęs (-ę) punktas (-ai) Reglamento (EB) Nr. 1183/2007 priede Aprašymas I.0B.001 0D001 Specialiai suprojektuota ar pritaikyta „programinė įranga“, skirta I.0A skirsnyje nurodytoms prekėms „kurti“, „gaminti“ ar „naudoti“. I.0B.002 0E001 Pagal Branduolinės technologijos pastabą „technologija“, skirta I.0A skirsnyje nurodytoms prekėms „kurti“, „gaminti“ ar „naudoti“.

I.1

MEDŽIAGOS, CHEMIKALAI, „MIKROORGANIZMAI“ IR „TOKSINAI“







I.1A. Prekės Nr. Susijęs (-ę) punktas (-ai) Reglamento (EB) Nr. 1183/2007 priede Aprašymas I.1A.001 1A102 Pakartotinai įmirkyti pirolizuoti anglies-anglies komponentai, sukurti I.9A.001 nurodytoms nešančiosioms raketoms arba I.9A.005 nurodytoms zondavimo (meteorologinėms) raketoms. N.B. Apie raketų komponentus taip pat žr. „Karinių prekių kontrolė“. I.1A.002 1A202 Vamzdiniai gaminiai iš kompozitinių darinių, turintys abi toliau išvardytas charakteristikas: N.B. Taip pat žr. I.9A.011. a. Vidinis skersmuo nuo 75 mm iki 400 mm; ir b. Pagaminti naudojant bet kurias I.1A.024 arba I.1A.034.a nurodytas „pluoštines ar gijines medžiagas“ arba I.1A.034.c nurodytus anglies prepregus. I.1A.003 1A225 Platina padengti katalizatoriai, specialiai sukurti arba parengti vandenilio izotopo mainų reakcijai tarp vandenilio ir vandens paspartinti, išgaunant tritį iš sunkiojo vandens, arba naudoti sunkiojo vandens gamybai. I.1A.004 1A226 Specializuotosios kolonų įkrovos sunkiajam vandeniui atskirti nuo paprastojo vandens, turinčios abi toliau išvardytas charakteristikas: a. Pagamintos iš fosforinės bronzos tinklelio, chemiškai apdoroto taip, kad padidėtų drėkinimas; ir b. Suprojektuotos naudoti vakuuminėse distiliavimo kolonose. I.1A.005 1A227 Didelio tankio (švino turintis stiklas ar kita) nuo jonizuojančiosios spinduliuotės apsaugantys stebėjimo langeliai ir jiems specialiai suprojektuoti rėmeliai, turintys visas išvardytas charakteristikas: a. Didesnę kaip 0,09 m2„neradioaktyviąją zoną“; b. Didesnį nei 3 g/cm3 tankį; ir c. 100 mm ar didesnį storį. Techninė pastaba: I.1A.005 vartojamas terminas „neradioaktyvioji zona“ reiškia langelio žiūrėjimo plotą, kurį veikia projekte numatyta mažiausio lygio jonizuojančioji spinduliuotė. I.1A.006 ex 1B001* (1B001.a, ex 1B001.b ir 1B001.c) Įranga, skirta I.1A.024 nurodytiems pluoštams, prepregams, ruošiniams ar „kompozitams“ gaminti, ir specialiai jiems suprojektuoti komponentai bei pagalbiniai reikmenys: N.B. Taip pat žr. I.1A.007 ir I.1A.014. a. Gijų vyniojimo mašinos, kuriose pluošto pozicionavimo, pakavimo ir vyniojimo mechanizmai yra koordinuoti ir programuojami pagal tris ar daugiau ašių, specialiai suprojektuotos „kompozitiniams“ dariniams ar sluoksniuotosioms medžiagoms gaminti iš „pluoštinių ar gijinių medžiagų“; b.* Juostelių išdėstymo mašinos, kuriose juostelių ar lakštų pozicionavimo ir išdėstymo mechanizmai yra koordinuoti ir programuojami pagal dvi ar daugiau ašių, specialiai suprojektuotos orlaivių sklandmenims arba „raketų“ konstrukcijoms iš „kompozitų“ gaminti; Pastaba: I.1A.006.b pateiktas terminas „raketa“ reiškia užbaigtas raketų sistemas ir nepilotuojamas orlaivių sistemas. c. Daugiakryptės, daugiamatės audimo ar pynimo mašinos, įskaitant adapterius ir modifikavimo įtaisus, skirtus pluoštams austi, megzti ar pinti ir „kompozitiniams“ dariniams gaminti. Techninė pastaba: I.1A.006.c. atveju pynimas apima ir mezgimą. Pastaba: Pagal I.1A.006.c nedraudžiamos tekstilės mašinos, nepritaikytos pirmiau nurodytam galutiniam naudojimui. I.1A.007 1B101 ir ex 1B001.d Įranga, išskyrus nurodytąją I.1A.006, skirta konstrukciniams kompozitams „gaminti“; ir specialiai jiems suprojektuoti komponentai bei pagalbiniai reikmenys: Pastaba: Komponentai ir pagalbiniai reikmenys, nurodyti I.1A.007, apima liejimo formas, įtvarus, štampus, tvirtiklius ir įrankius, skirtus kompozitiniams dariniams, sluoksniuotosioms medžiagoms ir gaminiams iš jų štampuoti, kietinti, lieti, sukepinti arba sujungti. a. Gijų vyniojimo mašinos, kuriose pluošto paskirstymas, sukimas ir vyniojimas gali būti koordinuojami ir programuojami ne mažiau kaip pagal tris ašis, suprojektuotos kompozitiniams dariniams ar sluoksniuotosioms medžiagoms gaminti iš pluoštinių ar gijinių medžiagų, taip pat koordinatinio poslinkio ir programavimo valdymo įtaisai; b. Juostos klojimo įrenginiai, kurių judesius – juostos ir lakštų paskirstymą ir klojimą – galima koordinuoti ir programuoti pagal dvi ar daugiau ašių, suprojektuoti kompozitiniams orlaivių sklandmenims ar „raketų“ konstrukcijoms gaminti; c. Įranga, suprojektuota arba modifikuota „pluoštinėms ar gijinėms medžiagoms“„gaminti“, tokia kaip: 1. Polimerinių pluoštų (tokių kaip poliakrilnitrilas, viskozė ar polikarboksilanas) konversijos įranga, kurioje numatytos specialios sąlygos kaitinimo būdu įtempti pluoštą; 2. Įranga, skirta elementams arba jų sudedamosioms dalims nusodinti garais kaitinant gijinį padėklą; 3. Įranga ugniai atspariai keramikai (tokiai kaip aliuminio oksidas) šlapiojo centrifugavimo būdu suformuoti; d. Įranga, suprojektuota arba modifikuota specialiam pluošto paviršiaus apdorojimui arba prepregų ar ruošinių gamybai, nurodyta I.9A.026. Pastaba: I.1A.007.d apibūdinta įranga apima vyniojimo įrangą, tempiklius, dengimo, kirpimo ir štampavimo įrangą. I.1A.008 1B102 Metalo miltelių „gamybos įranga“ ir komponentai, išvardyti toliau: N.B. Taip pat žr. I.1A.009.b. a. Metalo miltelių „gamybos įranga“, valdomoje aplinkoje naudojama sferinėms ar atomizuotoms medžiagoms, nurodytoms I.1A.025.a, I.1A.025.b, I.1A.029.a.1, I.1A.029.a.2 arba „Karinių prekių kontrolė“, „gaminti“; b. „Gamybos įrangai“ specialiai suprojektuoti komponentai, nurodyti I.1A.008.a. Pastaba: I.1A.008 apima: a. Plazmos generatorius (aukštojo dažnio lankinio išlydžio), naudojamus dulkių pavidalo ar sferiniams metalo milteliams aptikti vykdant procesą argono ir vandens terpėje; b. Elektrinio impulso įrangą, naudojamą dulkių pavidalo ar sferiniams metalo milteliams aptikti vykdant procesą argono ir vandens terpėje; c. Įrangą, naudojamą sferinių aliuminio miltelių „gamybai“ formuojant miltelius iš lydalo inertinėje (pvz., azoto) aplinkoje. I.1A.009 1B115 Kitokia I.1A.008 neapibūdinta raketinio kuro ar jo sudedamųjų dalių gamybos įranga ir jai specialiai suprojektuoti komponentai: a. „Gamybos įranga“, skirta skystajam raketiniam kurui ar jo sudedamosioms dalims, nurodytoms I.1A.025.a, I.1A.025.b, I.1A.029 arba „Karinių prekių kontrolė“, „gaminti“, transportuoti ar jų priėmimui kontroliuoti; b. „Gamybos įranga“, skirta kietajam raketiniam kurui ar jo sudedamosioms dalims, nurodytoms I.1A.025.a, I.1A.025.b, I.1A.029 arba „Karinių prekių kontrolė“, „gaminti“, transportuoti, sumaišyti, jų kietinamajam formavimui atlikti, joms lieti, presuoti, mechaniškai apdoroti, ekstruzijai ar priėmimui kontroliuoti. Pastaba: Pagal I.1A.009.b nedraudžiami periodiniai maišytuvai, ištisinio veikimo maišytuvai ar skysčių bei dujų energija varomi smulkintuvai. Apie periodinių maišytuvų, ištisinio veikimo maišytuvų ir skysčių bei dujų energija varomų smulkintuvų draudimą žr. I.1A.011, I.1A.012 ir I.1A.013. 1 pastaba: Apie įrangą, specialiai suprojektuotą karinėms prekėms gaminti, žr. „Karinių prekių kontrolė“. 2 pastaba: Pagal I.1A.009 nedraudžiama įranga, skirta boro karbidui „gaminti“, saugoti ar tinkamumui tikrinti. I.1A.010 1B116 Specialiai suprojektuotos tūtos, skirtos medžiagoms pirolizės būdu išgauti (joms nusodinti ant formų, įtvarų ar kitokių padėklų iš pirminių dujų, kurios suyra temperatūroje nuo 1 573 K (1 300 °C) iki 3 173 K (2 900 °C), esant 130 Pa–20 kPa slėgiui. I.1A.011 1B117 Periodiniai maišytuvai, galintys maišyti vakuume, kurio slėgis nuo 0 iki 13 326 kPa, ir kontroliuoti maišymo kameros temperatūrą, turintys visas šias charakteristikas ir specialiai suprojektuotus komponentus: a. 110 litrų arba didesnę bendrą tūrinę talpą; ir b. Bent vieną necentriškai įmontuotą maišymo (minkymo) veleną. I.1A.012 1B118 Ištisinio veikimo maišytuvai, galintys maišyti vakuume, kurio slėgis nuo 0 iki 13 326 kPa, ir kontroliuoti maišymo kameros temperatūrą, turintys kurias nors iš šių charakteristikų ir specialiai suprojektuotus komponentus: a. Du ar daugiau maišymo (minkymo) velenų; arba b. Vieną sukamąjį veleną, kuris vibruoja, su minkymo krumpliais (kaiščiais) ant veleno bei maišymo kameros gaubto viduje. I.1A.013 1B119 Skysčių ir dujų energija varomi smulkintuvai, naudojami I.1A.025.a, I.1A.025.b, I.1A.029 arba „Karinių prekių kontrolė“ nurodytoms medžiagoms šlifuoti ar malti, ir jiems specialiai suprojektuoti komponentai. I.1A.014 1B201 Kitos I.1A.006 ar I.1A.007 nenurodytos gijų vyniojimo mašinos ir su jomis susijusi įranga: a. Gijų vyniojimo mašinos, turinčios visas išvardytas charakteristikas: 1. Galinčios pluoštą paskirstyti, sukti ir vynioti judesius koordinuojant ir programuojant ne mažiau kaip pagal dvi ašis; 2. Specialiai suprojektuotos kompozitiniams dariniams ar sluoksniuotosioms medžiagoms gaminti iš „pluoštinių ar gijinių medžiagų“; ir 3. Gebančios vynioti ant cilindrinių ričių, kurių skersmuo 75–400 mm, o ilgis ne mažesnis kaip 600 mm; b. Koordinatinio poslinkio ir programavimo valdymo įtaisai gijų vyniojimo mašinoms, nurodytoms I.1A.014.a; c. Preciziniai įtvarai gijų vyniojimo mašinoms, nurodytoms I.1A.014.a. I.1A.015 1B225 Fluoro gamybos elektrolitinės celės, kurių našumas didesnis negu 250 g fluoro per valandą. I.1A.016 1B226 Elektromagnetiniai izotopų separatoriai, suprojektuoti su vienu ar keliais jonų šaltiniais ar juos turintys, galintys tiekti 50 mA ar didesnę suminę jonų pluošto srovę. Pastaba: I.1A.016 apima separatorius: a. Gebančius praturtinti stabiliaisiais izotopais; b. Turinčius jonų šaltinių ir kolektorių, esančių magnetiniame lauke arba už jo ribų. I.1A.017 1B227 Amoniaką sintezuojantys konverteriai ar blokai, kuriuose sintezuojamos dujos (azotas ir vandenilis) ištraukiamos iš amoniako ir vandenilio didelio slėgio mainų kolonos, o susintetintas amoniakas grąžinamas į tą koloną. I.1A.018 1B228 Vandenilinės kriogeninės distiliavimo kolonos, turinčios visas išvardytas charakteristikas: a. Suprojektuotos veikti esant ne aukštesnei kaip 35 K (–238 °C) vidinei temperatūrai; b. Suprojektuotos veikti esant 0,5–5 MPa vidiniam slėgiui; c. Pagamintos iš vienos iš šių medžiagų: 1. Nerūdijančiojo 300 serijos plieno su mažu sieros kiekiu ir su austenitinio plieno ASTM (ar ekvivalentiško standarto) nustatytais grūdeliais, kurių matmenų numeris ne mažesnis kaip 5; arba 2. Iš kitų ekvivalenčių kriogeninių medžiagų, suderinamų su H2; ir d. Kurių vidinis skersmuo ne mažesnis kaip 1 m, o efektyvusis ilgis ne mažesnis kaip 5 m. I.1A.019 1B229 Vandens ir vandenilio sulfido mainų lėkštinės kolonos ir „vidiniai kontaktiniai filtrai“, tokie kaip: N.B.: Apie sunkiojo vandens gamybai specialiai suprojektuotas ar parengtas kolonas žr. I.0A.005. a. Vandens ir vandenilio sulfido mainų lėkštinės kolonos, turinčios visas išvardytas charakteristikas: 1. Gebančios veikti esant ne mažesniam kaip 2 MPa slėgiui; 2. Pagamintos iš anglinio plieno, turinčio austenitinio plieno ASTM (ar ekvivalentinio standarto) grūdelių, kurių dydžio numeris ne mažesnis kaip 5; ir 3. Kurių skersmuo ne mažesnis kaip 1,8 m; b. „Vidiniai kontaktiniai filtrai“, skirti I.1A.019.a nurodytoms vandens ir vandenilio sulfido mainų lėkštinėms kolonoms. Techninė pastaba: Kolonų „vidiniai kontaktiniai filtrai“ yra suskirstyti į segmentuotas lėkštes, kurių sąrankos bendras efektyvusis skersmuo yra ne mažesnis kaip 1,8 m, o segmentai suprojektuoti priešinių srautų sąlyčiui užtikrinti ir pagaminti iš nerūdijančiojo plieno, turinčio ne daugiau kaip 0,03 % anglies priemaišų. Lėkštės gali būti sietinės, vožtuvinės, gaubtelinės ar turbulencinio tinklelio pavidalo. I.1A.020 1B230 Siurbliai koncentruoto arba atskiesto kalio amido katalizatoriaus tirpalui skystame amoniake (KNH2/NH3) perpumpuoti, turintys visas išvardytas charakteristikas: a. Hermetiški (t. y. hermetiškai uždaryti); b. Didesnis kaip 8,5 m3/val. našumas; ir c. Turintys vieną iš išvardytų charakteristikų: 1. Koncentruoto kalio amido tirpalams (1 % ar stipresniems), darbinis slėgis 1,5–60 MPa; arba 2. Atskiesto kalio amido tirpalams (mažiau kaip 1 %), darbinis slėgis 20–60 MPa. I.1A.021 1B231 Tričio gamybos priemonės ar įrenginiai ir jų įranga: a. Tričio gamybos, regeneravimo, išgavimo, koncentravimo ar transportavimo priemonės arba įrenginiai; b. Tričio gamybos priemonių ar įrenginių įranga: 1. Vandenilio arba helio šaldymo blokai, galintys atšaldyti iki 23 K (– 250 °C) ar mažesnės temperatūros, kai atšaldymo geba didesnė nei 150 W; 2. Vandenilio izotopų laikymo ar gryninimo sistemos, kuriose kaip laikymo arba gryninimo terpė naudojami metalų hidridai. I.1A.022 1B232 Turbininiai detanderiai arba turbininiai detanderiai – kompresoriai, turintys abi išvardytas charakteristikas: a. Suprojektuoti veikti esant ne aukštesnei kaip 35 K (– 238 °C) išėjimo temperatūrai; ir b. Suprojektuoti 1 000 kg/val. arba didesniam vandenilio dujų našumui. I.1A.023 1B233 Ličio izotopų atskyrimo priemonės ar įrenginiai ir jų įranga: a. Ličio izotopų atskyrimo priemonės ar įrenginiai; b. Ličio izotopų atskyrimo įranga: 1. Įkrautinės skysčio-skysčio mainų kolonos, specialiai suprojektuotos ličio amalgamoms gauti; 2. Gyvsidabrio arba ličio amalgamų siurbliai; 3. Ličio amalgamų elektrolizės kameros; 4. Koncentruoto ličio hidroksido tirpalo garintuvai. I.1A.024 1C010.b „Pluoštinės ar gijinės medžiagos“, kurios gali būti panaudotos „kompozitiniuose“ dariniuose ar sluoksniuotosiose medžiagose su organiniu, metaliniu arba anglies „rišikliu“: N.B. Taip pat žr. I.1A.034 ir I.9A.026. b. Anglies „pluoštinės ar gijinės medžiagos“, turinčios visas šias savybes: 1. „Savitasis tampros modulis“ didesnis kaip 12,7 × 106 m; ir 2. „Savitasis tempiamasis įtempis“ didesnis kaip 23,5 × 104 m. Pastaba: Pagal I.1A.024.b nedraudžiami dirbiniai, pagaminti iš „pluoštinių ar gijinių medžiagų“, skirti „civilinių orlaivių“ konstrukcijoms taisyti ar sluoksniuotosioms medžiagoms, kurių kiekvieno lapo matmenys ne didesni kaip 100 cm × 100 cm. Techninė pastaba: I.1A.024.b aprašytų medžiagų savybės turėtų būti nustatytos taikant SACMA rekomenduojamus SRM metodus (nuo 12 iki 17) arba remiantis atitinkamu nacionaliniu grįžčių bandymo standartu, panašiu į Japonijos pramonės standartą JIS–R–7601 (6.6.2 dalis), ir atsižvelgiant į vidutinę partijos kokybę. I.1A.025 1C011.a ir 1C011.b Metalai ir jų junginiai: N.B. Taip pat žr. „Karinių prekių kontrolė“ ir I.1A.029. a. Metalai, gauti iš medžiagų, turinčių ne mažiau kaip 99 % cirkonio, magnio ar jų lydinio, kurių dalelės turi sferinį, atomizuotą, rutulinį, dribsnių ar miltų pavidalą, o jų matmenys mažesni nei 60 μm; Techninė pastaba: Natūraliai cirkonyje esantis hafnio kiekis (tipiškai nuo 2 % iki 7 %) skaičiuojamas kaip cirkonis. Pastaba: I.1A.025.a aprašyti metalai ar jų lydiniai yra draudžiami neatsižvelgiant į tai, ar jie yra aplieti aliuminiu, magniu, cirkoniu arba beriliu. b. 85 % ar didesnio grynumo boras ar boro karbidas, kurio dalelių matmenys yra ne didesni kaip 60 μm. Pastaba: I.1A.025.b aprašyti metalai ar jų lydiniai yra draudžiami neatsižvelgiant į tai, ar jie yra aplieti aliuminiu, magniu, cirkoniu arba beriliu. I.1A.026 1C101 „Raketose“, „raketų“ posistemiuose ar I.9A.003 nurodytuose nepilotuojamuose orlaiviuose naudojamos medžiagos ir įtaisai, skirti sunkiau aptinkamiems stebimiems parametrams, tokiems kaip taikinio atspindžio geba, ultravioletinės ar infraraudonosios spinduliuotės ir akustinės bangos spektriniai požymiai, aptikti. 1 pastaba: I.1A.026 apima: a. Konstrukcines medžiagas ir dangas, specialiai sukurtas sumažintai taikinio atspindžio gebai aptikti; b. Dangas, įskaitant dažus, specialiai sukurtas elektromagnetinio spektro mikrobangų, infraraudonojoje ar ultravioletinėje srityse sumažintai ar apibrėžtos vertės atspindžio ar spinduliavimo gebai gauti. 2 pastaba: I.1A.026 neapima dangų, specialiai skirtų šiluminiam palydovų valdymui. Techninė pastaba: I.1A.026 nurodytas terminas „raketa“ reiškia užbaigtas raketų sistemas ir nepilotuojamas orlaivių sistemas, galinčias įveikti didesnį kaip 300 km nuotolį. I.1A.027 1C102 Pakartotinai įmirkytos pirolizuotos anglies-anglies medžiagos, sukurtos I.9A.001 nurodytoms nešančiosioms raketoms arba I.9A.005 nurodytoms zondavimo (meteorologinėms) raketoms. N.B. Apie raketų medžiagas taip pat žr. „Karinių prekių kontrolė“. I.1A.028 ex 1C107* (1C107.a, ex 1C107.b, ex 1C107.c ir ex 1C107.d) Grafitinės ir keraminės medžiagos: a. Smulkiagrūdžiai grafitai, kurių tūrinis tankis ne mažesnis kaip 1,72 g/cm3 esant 288 K (15 °C) temperatūrai ir kurių grūdo matmuo 100 μm arba mažesnis, naudojami raketų tūtose ir daugkartinio naudojimo skraidymo aparatų priekio antgaliuose, kurie gali būti naudojami bet kuriame iš šių gaminių: 1. Cilindrai, kurių skersmuo 120 mm ar didesnis, o ilgis 50 mm ar didesnis; 2. Vamzdžiai, kurių vidinis skersmuo 65 mm ar didesnis, sienelės storis – 25 mm ar didesnis, o ilgis – 50 mm ar didesnis; arba 3. Luiteliai, kurių dydis120 mm × 120 mm × 50 mm ar didesnis; N.B. Taip pat žr. I.0A.012. b.* Pirolitiniai arba pluoštiniai sustiprinti grafitai, naudojami raketų tūtose ir daugkartinio naudojimo aparatų priekio antgaliuose, naudojamuose „raketose“; N.B. Taip pat žr. I.0A.012. c.* Kompozicinės keraminės medžiagos (kurių dielektrinė konstanta mažesnė negu 6 esant 100 MHz–100 GHz dažniui), naudojamos „raketose“ aptakams; d.* Nedegia keramika sustiprintas didelių gabaritų silicio karbidas, kuris naudojamas „raketose“ priekio antgaliams. I.1A.029 ex 1C111* (1C111.a.1-3, 1C111.a.4, 1C111.b.1-4 ir 1C111.c) Kitas I.1A.025 nenurodytas raketinis kuras ir kuro sudedamosios cheminės medžiagos: a. Reaktyvinės medžiagos: 1. Kiti „Karinių prekių kontrolė“ nenurodyti sferiniai aliuminio milteliai, kurių dalelės yra vienodo ir ne didesnio kaip 200 μm skersmens, turintys ne mažiau kaip 97 % aliuminio (pagal masę), jeigu ne mažiau kaip 10 % šios medžiagos yra pagaminta iš dalelių, ne didesnių kaip 63 μm, remiantis ISO 2591:1988 standartu arba jį atitinkančiais nacionaliniais standartais; Techninė pastaba: Dalelės 63 μm (ISO R-565) matmuo atitinka 250 sieto numerį (Tyler) arba 230 sieto numerį (ASTM standartas E–11). 2. Kitas „Karinių prekių kontrolė“ nenurodytas metalinis kuras iš mažesnių nei 60 μm sferinių, dulkinių, rutulinių, dribsnių, miltelių ar kitokio pavidalo dalelių, kurio sudėtyje yra 97 % ar daugiau (pagal masę): a. Cirkonio; b. Berilio; c. Magnio; arba d. Pirmesniuose a–c punktuose nurodytų metalų lydinių; Techninė pastaba: Natūraliai cirkonyje esantis hafnio kiekis (tipiškai nuo 2 % iki 7 %) skaičiuojamas kaip cirkonis. 3. Skystosios oksiduojančios medžiagos, naudojamos skystojo kuro raketų varikliuose: a. Diazoto trioksidas; b. Azoto dioksidas ir (arba) diazoto tetroksidas; c. Diazoto pentoksidas; d. Sumaišyti azoto oksidai (MON); Techninė pastaba: Sumaišyti azoto oksidai (MON) yra azoto oksido (NO) tirpalas diazoto tetrokside/azoto diokside (N2O4/NO2 ), kuris gali būti naudojamas raketų sistemose. Pagal sudėtį mišiniai gali būti žymimi MONi arba MONij, kur i ir j yra sveikieji skaičiai, rodantys azoto oksido procentą mišinyje (pvz., MON3 yra 3 % azoto oksido, MON25 – 25 % azoto oksido. Didžiausias yra MON40, masės sudėtyje turintis 40 % azoto oksido). N.B.: Apie inhibuotą rūgstančią rausvąją azoto rūgštį (IRFNA) žr. „Karinių prekių kontrolė“; N.B.: Apie junginius, sudarytus iš fluoro ir vieno ar kelių kitų halogenų, deguonies ar azoto žr. „Karinių prekių kontrolė“ ir I.1A.049; 4. Hizadrino dariniai: a. Trimetilhidrazinas; b. Tetrametilhidrazinas; c. N, N dialihidrazinas; d. Alilhidrazidas; e. Etilendihidrazinas; f. Monometilhidrazino dinitratas; g. Nesimetrinis dimetihidrazino nitratas; h. Hidrazino azidas; i. Dimetilhidrazino azidas; N.B.: Apie hidrazino nitratą žr. „Karinių prekių kontrolė“; k. Diimido oksalo rūgšties dihidrazinas; l. 2-hidroksietilhidrazino nitratas (HEHN); N.B.: Apie hidrazino perchloratą žr. „Karinių prekių kontrolė“; n. Hidrazino diperchloratas; o. Metilhidrazino nitratas (MHN); p. Dietilhidrazino nitratas (DEHN); q. 1,4-dihidrazino nitratas (DHTN); b.* Polimerinės medžiagos: 1. Karbotermijos būdu gautas polibutadienas (CTPB); 2. Kitoks nei „Karinių prekių kontrolė“ apibrėžtas hidrotermijos būdu gautas polibutadienas (HTPB); 3. Polibudatienas – akrilo rūgštis (PBAA); 4. Polibutadienas – akrilo rūgštis – akrilonitrilas (PBAN); c. Kiti raketinio kuro priedai ir agentai: N.B. Apie karboranus, dekarboranus, pentaboranus ir jų darinius žr. „Karinių prekių kontrolė“; 2. Trietilenglikolio dinitratas (TEGDN); 3. 2–nitrodifenilaminas (CAS 119-75-5); 4. Trimetiloletano trinitratas (TMETN) (CAS 3032-55-1); 5. Dietilenglikolio dinitratas (DEGDN); 6. Feroceno dariniai: N.B. Apie katoceną žr. „Karinių prekių kontrolė“; b. Etilferocenas; c. Propilferocenas (CAS 1273-89-8); N.B. Apie n–butilferoceną žr. „Karinių prekių kontrolė“; e. Pentilferocenas (CAS 1274-00-6); f. Diciklopentilferocenas; g. Dicikloheksilferocenas; h. Dietilferocenas; i. Dipropilferocenas; j. Dibutilferocenas; k. Diheksilferocenas; l. Acetilferocenas; N.B. Apie feroceno karboksirūgštis žr. „Karinių prekių kontrolė“; N.B. Apie butaceną žr. „Karinių prekių kontrolė“; o. Kiti „Karinių prekių kontrolė“ nenurodyti feroceno dariniai, naudojami kaip raketinio kuro degimo greičio modifikatoriai. Pastaba: Apie kurą ir jo sudedamąsias chemines dalis, neapibūdintas I.1A.029, žr. „Karinių prekių kontrolė“. I.1A.030 1C116 Martensitiškai senėjantis plienas (plienas, turintis daug nikelio ir labai mažai anglies, kurio dispersiniam kietėjimui panaudoti pakaitiniai elementai ar nusodikliai), kurio ribinis tempiamasis įtempis ne mažesnis kaip 1 500 MPa esant 293 K (20 °C) temperatūrai; plienas gali būti lakštų, plokščių ar vamzdžių, kurių sienelių ar lakštų storis ne didesnis kaip 5 mm, pavidalo. N.B. Taip pat žr. I.1A.035. I.1A.031 ex 1C117* Volframas, molibdenas ir šių metalų lydiniai, turintys vienodų sferinių ar dulkinių dalelių, kurių skersmuo ne didesnis kaip 500 mikrometrų, o grynumas – 97 % ar didesnis, pavidalą, skirti „raketose“ naudojamų variklių dalių gamybai, t. y. šiluminiams ekranams, tūtų pagrindams, kritiniams tūtų pjūviams ir traukos vektoriaus valdymo paviršiams. I.1A.032 1C118 Titanu stabilizuotas dvigubojo lydymo nerūdijantysis plienas (Ti–DSS), turintis visas šias savybes: a. Turintis visas šias charakteristikas: 1. Turintis 17,0–23,0 % chromo ir 4,5–7,0 % nikelio (pagal masę); 2. Turintis daugiau nei 0,10 % titano (pagal masę); ir 3. Feritinę-austenitinę mikrosandarą (taip pat vadinamą dvifaze mikrosandara), kurioje yra mažiausiai 10 % austenito pagal tūrį (pagal ASTM E–1181–87 ar jį atitinkančius nacionalinius standartus); ir b. Turintis bet kurią iš šių formų: 1. Luitų ar strypų, kurių kiekvienas matmuo yra ne mažesnis kaip 100 mm; 2. Plokščių, kurių plotis ne mažesnis kaip 600 mm, o storis ne didesnis kaip 3 mm; arba 3. Vamzdžių, kurių išorinis skersmuo ne mažesnis kaip 600 mm, o sienelės storis ne didesnis kaip 3 mm. I.1A.033 1C202 Lydiniai: a. Aliuminio lydiniai, turintys abi išvardytas charakteristikas: 1. Ribinis tempiamasis įtempis esant 293 K (20 °C) temperatūrai yra 460 MPa arba didesnis; ir 2. Vamzdžių arba vientisų cilindrų (įskaitant štampuotąsias detales), kurių išorinis skersmuo yra didesnis nei 75 mm, pavidalo; b. Titano lydiniai, turintys abi išvardytas charakteristikas: 1. Ribinis tempiamasis įtempis esant 293 K (20 °C) temperatūrai yra 900 MPa arba didesnis; ir 2. Vamzdžių arba vientisų cilindrų (įskaitant štampuotąsias detales), kurių išorinis skersmuo yra didesnis nei 75 mm, pavidalo. Techninė pastaba: Čia kalbama apie lydinių tempiamąjį stiprį prieš terminį apdorojimą arba po jo. I.1A.034 1C210 ir ex 1C010.a Kitos I.1A.024 nenurodytos „pluoštinės ar gijinės medžiagos“ ar prepregai: a. Anglinės ar aramidinės „pluoštinės ar gijinės medžiagos“, turinčios bet kurią iš šių charakteristikų: 1. Kurių „savitasis tampros modulis“ ne mažesnis kaip 12,7 × 106 m; arba 2. Kurių „savitasis tempiamasis įtempis“ ne mažesnis kaip 235 × 103 m; Pastaba: Pagal I.1A.034.a nedraudžiamos aramidinės „pluoštinės ar gijinės medžiagos“, kuriose yra pluošto paviršiaus esterinio modifikatoriaus, sudarančio ne mažiau kaip 0,25 % jų masės; b. Stiklinės „pluoštinės ar gijinės medžiagos“, turinčios abi išvardytas charakteristikas: 1. Kurių „savitasis tampros modulis“ ne mažesnis kaip 3,18 × 106 m; ir 2. Kurių „savitasis tempiamasis įtempis“ ne mažesnis kaip 76,2 × 103 m; c. Termoreaktingosiomis dervomis impregnuoti ištisiniai „verpalai“, „pusverpaliai“, „grįžtės“ arba „juostos“, kurių plotis ne didesnis kaip 15 mm (prepregai), pagaminti iš anglinių arba stiklinių „pluoštinių ar gijinių medžiagų“, nurodytų I.1A.024 arba I.1A.034.a ar b. Techninė pastaba: Derva sudaro kompozito rišiklį. Pastaba: I.1A.034 apibrėžtos „pluoštinės ar gijinės medžiagos“ yra tik ištisiniai „viengijai siūlai“, „verpalai“, „pusverpaliai“, „grįžtės“ ar „juostos“. I.1A.035 1C216 Kitas nei I.1A.030 nurodytas martensitiškai senėjantis plienas, kurio ribinis tempiamasis įtempis ne mažesnis kaip 2 050 MPa esant 293 K (20 oC) temperatūrai. Pastaba: Pagal I.1A.035 nedraudžiami gaminiai, kurių kiekvienas linijinis matmuo yra ne didesnis kaip 75 mm. Techninė pastaba: Čia kalbama apie martensitiškai senėjantį plieną prieš terminį apdorojimą arba po jo. I.1A.036 1C225 Boro 10 (10B) izotopu iki didesnių negu natūraliojo izotopo paplitimas verčių sodrintas boras: atominis boras, junginiai, mišiniai, kuriuose yra boro, gaminiai iš jų, bet kurių anksčiau minėtų medžiagų atliekos ar laužas (skrapas). Pastaba: I.1A.036 nurodyti mišiniai apima boru įsodrintas medžiagas. Techninė pastaba: Natūralus boro izotopo 10 paplitimas yra apie 18,5 % (pagal masę) (20 atomprocentų). I.1A.037 1C226 Volframas, volframo karbidas ir lydiniai su volframu, kurių sudėtyje yra daugiau kaip 90 % volframo (pagal masę), turintys abi išvardytas charakteristikas: a. Tuščiavidurės, cilindrinės simetrijos detalės (įskaitant cilindrinius segmentus), kurių vidinis skersmuo yra nuo 100 mm iki 300 mm; ir b. Masė yra didesnė kaip 20 kg. Pastaba: Pagal I.1A.037 nedraudžiami gaminiai, specialiai suprojektuoti naudoti svarsčiams arba gama spinduliuotės kolimatoriuose. I.1A.038 1C227 Kalcis, turintis abi išvardytas charakteristikas: a. Metalinių priemaišų, išskyrus magnį, yra mažiau negu 1 000 milijonųjų dalių (pagal masę); ir b. Boro yra mažiau kaip 10 milijonųjų dalių (pagal masę). I.1A.039 1C228 Magnis, turintis abi išvardytas charakteristikas: a. Metalinių priemaišų, išskyrus kalcį, yra mažiau negu 200 milijonųjų dalių (pagal masę); ir b. Boro yra mažiau kaip 10 milijonųjų dalių (pagal masę). I.1A.040 1C229 Bismutas, turintis abi išvardytas charakteristikas: a. 99,99 % arba didesnio grynumo (pagal masę); ir b. Sidabro yra mažiau kaip 10 milijonųjų dalių. I.1A.041 1C230 Berilio metalas, lydiniai, kuriuose yra daugiau kaip 50 % berilio (pagal masę), berilio junginiai, gaminiai iš jų, bet kurių pirmiau paminėtų medžiagų atliekos ar laužas (skrapas). Pastaba: Pagal I.1A.041 nedraudžiami: a. Metaliniai rentgeno aparatų langeliai arba gręžinių karotažo įtaisai; b. Berilio oksido profiliniai gaminiai arba pusgaminiai, specialiai suprojektuoti elektronikos komponentų dalims arba elektroninių grandynų padėklams; c. Smaragdų arba akvamarinų pavidalo berilis (berilio ir aliuminio silikatas). I.1A.042 1C231 Metalinis hafnis, lydiniai, kuriuose yra daugiau kaip 60 % hafnio (pagal masę), hafnio junginiai, kuriuose yra daugiau kaip 60 % hafnio (pagal masę), gaminiai iš jų, bet kurių pirmiau paminėtų medžiagų atliekos ar laužas (skrapas). I.1A.043 1C232 Helis–3 (3He), mišiniai su heliu–3 ir gaminiai arba įtaisai, kuriuose yra minėtų medžiagų. Pastaba: Pagal I.1A.043 nedraudžiami gaminiai ar įtaisai, kuriuose yra mažiau kaip 1 g helio–3. I.1A.044 1C233 Ličio–6 (6Li) izotopu iki didesnių negu natūraliojo izotopo paplitimas verčių sodrintas litis, sodrintojo ličio turintys produktai ar įtaisai, kaip antai: atominis litis, lydiniai, junginiai, mišiniai, kuriuose yra ličio, gaminiai iš jų, bet kurių pirmiau paminėtų medžiagų atliekos ar laužas (skrapas). Pastaba: Pagal I.1A.044 nedraudžiami termoliuminescenciniai dozimetrai. Techninė pastaba: Natūralus ličio izotopo 6 paplitimas yra apie 6,5 % pagal masę (7,5 atomprocento). I.1A.045 1C234 Cirkonis, kuriame hafnio ir cirkonio santykis yra mažesnis nei 1:500 (pagal masę), tai: metalas, lydiniai, kuriuose yra daugiau kaip 50 % cirkonio (pagal masę), junginiai, gaminiai iš jų, bet kurių pirmiau paminėtų medžiagų atliekos ar laužas (skrapas). Pastaba: Pagal I.1A.045 nedraudžiama cirkonio folija, kurios storis ne didesnis kaip 0,10 mm. I.1A.046 1C235 Tritis, tričio junginiai, mišiniai, turintys tričio, kuriuose tričio ir vandenilio atomų santykis yra didesnis kaip 1:1 000, gaminiai ar įtaisai, kuriuose yra pirmiau įvardytų medžiagų. Pastaba: Pagal I.1A.046 nedraudžiami produktai ar įtaisai, kuriuose yra mažiau nei 1,48 × 103 GBq (40 Ci) tričio. I.1A.047 1C236 Alfa spinduliuotę skleidžiantys radionuklidai, kurių alfa dalelių pusėjimo trukmė yra 10 ar daugiau dienų, bet mažiau nei 200 metų, turintys tokį pavidalą: a. Atominį; b. Junginių, kurių visuminis alfa aktyvumas yra ne mažesnis kaip 37 GBq kilogramui (1 Ci/kg); c. Mišinių, kurių visuminis alfa aktyvumas yra ne mažesnis kaip 37 GBq kilogramui (1 Ci/kg); d. Bet kurių iš pirmiau išvardytų medžiagų turintys produktai ar įtaisai. Pastaba: Pagal I.1A.047 nedraudžiami produktai ar įtaisai, kurių alfa aktyvumas mažesnis kaip 3,7 GBq (100 milikiurių). I.1A.048 1C237 Radžio izotopai 226 (226Ra), radžio–226 lydiniai, radžio–226 junginiai, mišiniai, kuriuose yra radžio–226, gaminiai iš jų, produktai ar įtaisai, turintys pirmiau paminėtų medžiagų. Pastaba: Pagal I.1A.048 nedraudžiami: a. Medicininiai uždedamieji elektrodai (aplikatoriai); b. Produktai ar įtaisai, kuriuose yra ne daugiau kaip 0,37 GBq (10 milikiurių) radžio–226. I.1A.049 1C238 Chloro trifluoridas (ClF3). I.1A.050 1C239 Kitos „Karinių prekių kontrolė“ nenurodytos brizantinės sprogstamosios medžiagos arba medžiagos ar mišiniai, kuriuose yra daugiau kaip 2 % sprogstamosios medžiagos (pagal masę), kurios kristalinis tankis didesnis nei 1,8 g/cm3, o detonacijos greitis didesnis nei 8 000 m/s. I.1A.051 1C240 Kiti I.0A.013 nenurodyti nikelio milteliai ir akytasis nikelio metalas: a. Nikelio milteliai, turintys abi išvardytas charakteristikas: 1. Turintys ne mažiau kaip 99,0 % nikelio (pagal masę); ir 2. Vidutinis dalelių matmuo, išmatuotas pagal ASTM B330 standartą, mažesnis nei 10 mikrometrų; b. Akytasis nikelio metalas, išgautas iš I.1A.051.a nurodytų medžiagų. Pastaba: Pagal I.1A.051 nedraudžiami: a. Gijinio nikelio milteliai; b. Pavieniai akytojo nikelio lakštai, kurių kiekvieno plotas ne didesnis kaip 1 000 cm2. Techninė pastaba: I.1A.051.b nurodomas akytasis metalas, gautas presuojant ir sukepinant I.1A.051.a nurodytas medžiagas iki gaunamas metalo darinys su tarpusavyje sujungtomis smulkiomis akutėmis (poromis).







I.1B. Technologija, įskaitant programinę įrangą Nr. Susijęs (-ę) punktas (-ai) Reglamento (EB) Nr. 1183/2007 priede Aprašymas I.1B.001 ex 1D001 „Programinė įranga“, specialiai sukurta ar pritaikyta I.1A.006 nurodytai įr